
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 225 

15 Φεβρουάριου 2006 


Α ΠΟΦΑΣΕΙ Σ 

Αριθμ. 243707 

Συμπληρωματικά μέτρα για την εφαρμογή των κανονι¬ 
σμών (ΕΚ) 865/2004 του Συμβουλίου και 2080/2005 
της Επιτροπής, όσον αφορά τις οργανώσεις ελαι- 
ουργικών φορέων, τα οικεία προγράμματα εργασί¬ 
ας και τη χρηματοδότησή τους. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Α. Τις διατάξεις: 

1) Του άρθρου 22 παρ. 3 του ν. 992/1979 «Περί οργα- 
νώσεως των διοικητικών υπηρεσιών δια την εφαρμογή 
της Συνθήκης Προσχωρήσεως της Ελλάδος εις τας Ευ¬ 
ρωπαϊκός Κοινότητας και ρυθμίσεως συναφών θεσμικών 
και οργανωτικών θεμάτων» (Α 280). 

2) Του άρθρου 1 παρ. 1,2 και 3 του ν. 1338/1983 «Εφαρ¬ 
μογή του Κοινοτικού Δικαίου» (Α 34), όπως τροποποι¬ 
ήθηκε με το άρθρο 6 του ν. 1440/1984 «Συμμετοχή της 
Ελλάδος στο κεφάλαιο, στα αποθεματικά και στις προ¬ 
βλέψεις της Ευρωπαϊκής Τράπεζας Επενδύσεων, στο 
Κεφάλαιο της Ευρωπαϊκής Κοινότητας Ανθρακος και 
Χάλυβος και του Οργανισμού Εφοδιασμού ΕΥΡΑΤΟΜ» 
(Α 70) και του άρθρου 65 του ν. 1892/1990 «Για τον 
εκσυγχρονισμό και την ανάπτυξη και άλλες διατάξεις» 
(Α 101). 

3) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα», που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α98). 

4) Του άρθρου 28 του ν. 2520/1997 όπως ισχύει. 

5) Των άρθρων 13 μέχρι και 29 του ν. 2637/1998 «Σύ¬ 
σταση Οργανισμού Πληρωμών και Ελέγχου Κοινοτικών 
Ενισχύσεων Προσανατολισμού και Εγγυήσεων» (Α' 200), 
όπως τροποποιήθηκαν και συμπληρώθηκαν με το άρ¬ 
θρο 4 του ν. 2732/1999 (Α' 154) και το άρθρο 24 του ν. 
2945/2001 (Α' 223) «Εθνικό Σύστημα Προστασίας της 
Αγροτικής Δραστηριότητας». 


6) Του ν. 945/1979 «Περί κυρώσεως της Συνθήκης προ¬ 
σχώρησης της Ελλάδας στην ΕΟΚ». 

7) Του π.δ. 81/2002 «Συγχώνευση Υπουργείων Εθνικής 
Οικονομίας και Οικονομικών σε Υπουργείο Οικονομίας 
και Οικονομικών». 

8) Της υπ’ αριθμ. 371380/2001 (Β' 1102) απόφασης του 
Υπουργού Γεωργίας, «περί καταργήσεως της ΓΕ.ΔΙ. 
Δ.Α.ΓΕ.Π.». 

9) Της υπ’ αριθμ. 379286/2001 απόφασης του Υπουρ¬ 
γού Γεωργίας «Εγκριση του ΟΠΕΚΕΠΕ ως Οργανισμού 
Πληρωμών». 

10) Της υπ’ αριθμ. 222700/15.2.2002 (Β' 215) απόφασης 
του Υπουργού Γ εωργίας «Αρμοδιότητες των Διευθύν¬ 
σεων του Υπουργείου Γ εωργίας μετά την κατάργηση 
της ΓΕΔΙΔΑΓΕΠ». 

11) Του άρθρου 110Θ, παράγραφος 4 του Καν. (ΕΚ) 
1782/2003 του Συμβουλίου (με τον οποίον παρακρα- 
τείται από τα κράτη μέλη ποσό που διασφαλίζει την 
κοινοτική χρηματοδότηση των τριετών προγραμμάτων 
εργασίας που καταρτίζουν οι οργανώσεις φορέων). 

12) Των άρθρων 7, 8 και 9, του Καν(ΕΚ) 865/2004, του 
Συμβουλίου, σχετικά με την κοινή οργάνωση αγοράς 
ελαιολάδου και επιτραπέζιων ελιών και την τροποποί¬ 
ηση του Καν (ΕΟΚ) 827/1968. 

13) Του Καν. (ΕΚ) 2080/2005 της Επιτροπής για τις 
λεπτομέρειες εφαρμογής του Καν. (ΕΚ) 865/2004 του 
Συμβουλίου όσον αφορά τις οργανώσεις ελαιουργικών 
φορέων, τα οικεία προγράμματα εργασίας και τη χρη¬ 
ματοδότησή τους. 

14) Του Καν. (ΕΚ) 2220/1985 της Επιτροπής της 22ας 
Ιουλίου 1985 για τον καθορισμό των κοινών λεπτομε¬ 
ρειών εφαρμογής του καθεστώτος εγγυήσεων για το 
γεωργικά προϊόντα. 

15) Του Καν (ΕΟΚ) 296/1996 όπως ισχύει 

16) Του Καν. (ΕΚ) 1258/1999 «Περί χρηματοδότησης της 
κοινής γεωργικής πολιτικής». 

17) Του Καν (ΕΚ) 1259/1999 του Συμβουλίου, σχετι¬ 
κά με τη θέσπιση κοινών κανόνων για τα καθεστώτα 
άμεσης στήριξης στα πλαίσια της κοινής γεωργικής 
πολιτικής. 

18) Του Καν. (ΕΚ) 1663/1995 της Επιτροπής για τη θέ¬ 
σπιση λεπτομερειών εφαρμογής του Καν (ΕΚ) 729/1970 
του Συμβουλίου όσον αφορά την διαδικασία για την 
εκκαθάριση των λογαριασμών του ΕΓΤΠΕ-τμήμα Εγ¬ 
γυήσεων. 

19) Του κανονισμού περί διαδικασιών πληρωμών του 
ΟΠΕΚΕΠΕ - Ν.Π.Ι.Δ. των ενισχύσεων που βαρύνουν τον 
Ειδικό Λογαριασμό Εγγυήσεων Γεωργικών Προϊόντων 
(ΕΛΕΓΕΠ ) (Β' 1470). 

20) Του κανονισμού περί οργανωτικής διάρθρωσης και 
λειτουργίας των υπηρεσιών του Οργανισμού Πληρωμών 
και Ελέγχου Κοινοτικών Ενισχύσεων Προσανατολισμού 
και Εγγυήσεων (ΟΠΕΚΕΠΕ-Ν.ΠΙ.Δ) (Β' 1104). 

Β. Το γεγονός ότι από τις διατάξεις της παρούσας 
απόφασης για τα προγράμματα που εφαρμόζονται από 
1η Απριλίου 2006 έως 31η Μαρτίου του 2009, προκα- 
λείται ετήσια δαπάνη ύψους 2,5 εκ. € για το έτος 2006, 
2,7 εκ. € για το έτος 2007, 2,9 εκ. € για το έτος 2008 σε 
βάρος του τακτικού προϋπολογισμού του Υπ. Αγροτικής 
Ανάπτυξης και Τροφίμων, αποφασίζουμε: 

Αρθρο 1 

Σκοπός και ορισμοί 

1. Σκοπός της παρούσας απόφασης είναι η θέσπι¬ 
ση των αναγκαίων συμπληρωματικών μέτρων για την 
εφαρμογή των άρθρων 7,8,9 του Καν. (ΕΚ) 865/2004 του 
Συμβουλίου και του Καν. (ΕΚ) 2080/2005 της Επιτροπής, 
όπως αυτοί ισχύουν, σε ότι αφορά την έγκριση των Ορ¬ 
γανώσεων Ελαιουργικών Φορέων (Ο.Ε.Φ.), τις επιλέξιμες 
για κοινοτική και κατά περίπτωση εθνική χρηματοδό¬ 
τηση δραστηριότητες, την κατανομή των διαθεσίμων 
ανά έτος οικονομικών πόρων της κοινοτικής και εθνικής 
χρηματοδότησης για τα προγράμματα εργασίας των 
Ο.Ε.Φ., την υποβολή, αξιολόγηση, έγκριση, τροποποίηση 
και υλοποίηση των προγραμμάτων αυτών. 

Άρθρο 2 

Προϋποθέσεις και διαδικασία έγκρισης 
των Οργανώσεων Ελαιουργικών Φορέων 

1. Για την έγκριση ως Ο.Ε.Φ. όλοι οι ενδιαφερόμενοι 
φορείς συμπεριλαμβανομένων και των Ο.Ε.Φ. που έχουν 
εγκριθεί δυνάμει του Καν (ΕΚ) 1334/2002 ή έχουν επω¬ 
φεληθεί από την χρηματοδότηση των προγρΟΟαμμάτων 
δραστηριοτήτων των Ο.Ε.Φ. κατά τις περιόδους εμπορί¬ 
ας 2002/2003 ως 2004/2005 υποβάλλουν, πριν από την 
ημερομηνία που αναφέρεται στο άρθρο 3 παρ. 2 του 
Καν (ΕΚ) 2080/2005 της Επιτροπής, σχετική αίτηση, σύμ¬ 
φωνα με το Υπόδειγμα I, του συνημμένου παραρτήματος 
υποδειγμάτων, προς την Διεύθυνση Π.Α.Π. Δενδροκη- 
πευτικής-Τμήμα Ελαίας του ΥΠ.Α.Α.Τ και την αρμόδια 
Διεύθυνση Αγροτικής Ανάπτυξης, συνοδευόμενη από τα 
ακόλουθα δικαιολογητικά: 

- Επικυρωμένο καταστατικό του νομικού προσώπου 
της οργάνωσης. 

- Αποδεικτικά έγγραφα της υλικοτεχνικής υποδομής 
της οργάνωσης. 

- Υπ. δήλωση ότι ο η οργάνωση θα υποβάλλει πρό¬ 
γραμμα εργασίας για έναν τουλάχιστον από τους τομείς 
δράσης που αναφέρονται στο άρθρο 5 παρ. 1 στοιχεία 
α), β), γ), δ), ε), Καν. (ΕΚ) 2080/2005 ή συνημμένο πρό¬ 
γραμμα σε περίπτωση ταυτόχρονης υποβολής. 

- Υπεύθυνη δήλωση του νομίμου εκπροσώπου της 
οργάνωσης, (η εκπροσώπηση της οργάνωσης να απο- 
δεικνύεται με πληρεξούσιο ή από το καταστατικό της 
ή με κάθε άλλο μέσο νόμιμης εκπροσώπησης), ότι η 
οργάνωση αναλαμβάνει την υποχρέωση να υπόκειται 
σε όλους τους ελέγχους που προβλέπονται στο άρθρο 


14 του Καν. (ΕΚ) 2080/2005 της Επιτροπής και στην 
παρούσα απόφαση. 

- Υπεύθυνες δηλώσεις των φορέων - μελών της ορ¬ 
γάνωσης, ότι δεν αποτελούν μέλη μιας άλλης εγκεκρι¬ 
μένης οργάνωσης δυνάμει του Καν. (ΕΚ) 2080/2005 της 
Επιτροπής ή για τις οργανώσεις που αναφέρονται στο 
Αρθρο 2 παρ. 2 α) του εν λόγω κανονισμού, υπ. δήλωση 
του νομίμου εκπροσώπου ότι τα μέλη της οργάνωσης 
παραγωγών δεν μετέχουν σε άλλη εγκεκριμένη οργά¬ 
νωση παραγωγών. 

- Υπεύθυνη δήλωση ότι οι οργανώσεις δεσμεύονται 
εγγράφως για λογαριασμό τους ή για λογαριασμό των 
μελών τους, να μην λάβουν για τις δραστηριότητες που 
έχουν πράγματι χρηματοδοτηθεί βάσει του άρθρου 8 
του Καν. (ΕΚ) 865/2004, καμία άλλη χρηματοδότηση 
στο πλαίσιο άλλου εθνικού ή κοινοτικού καθεστώτος 
στήριξης. 

- Υπ. δήλωση ότι δεν έχουν υποβληθεί στην οργάνω¬ 
ση κυρώσεις για παρατυπία σε σχέση με το καθεστώς 
ενίσχυσης στην παραγωγή που προβλέπεται από τον 
κανονισμό αριθ. 136/66 ΕΟΚ του Συμβουλίου στη διάρ¬ 
κεια των περιόδων εμπορίας 2002/2003 ή 2003/2004. 

- Υπ. δήλωση ότι δεν έχουν επιβληθεί στην οργάνω¬ 
ση κυρώσεις για παρατυπία σε σχέση με το σύστημα 
χρηματοδότησης των προγραμμάτων δραστηριοτήτων 
των οργανώσεων παραγωγών ελαιολάδου που προβλέ- 
πεται από τον κανονισμό (ΕΚ) 1638/1998 του Συμβου¬ 
λίου, στη διάρκεια των περιόδων εμπορίας 2002/2003 
ή 2003/2004. 

- Για τις οργανώσεις που εντάσσονται στην περί¬ 
πτωση του Αρθρου 2 παρ. 2 α), κατάσταση των ελαιο¬ 
παραγωγών μελών τους σε ηλεκτρονική μορφή καθώς 
και υπεύθυνη δήλωση υπογεγραμμένη από το νόμιμο 
εκπρόσωπο όπου να δηλώνεται ότι τα στοιχεία που 
επισυνάπτονται σε ηλεκτρονική μορφή είναι αληθή, και 
για τις οργανώσεις που εντάσσονται στις περιπτώσεις 
του Αρθρου 2 παρ. 2 β), γ), δ) κατάσταση των μελών 
τους με αναφορά στην έδρα του κάθε μέλους. 

2. Η Δ/νση ΠΑΠ Δενδροκηπευτικής αφού εξετάσει 
την αίτηση και τα συνημμένα σ’ αυτή δικαιολογητικά 
και λαμβάνοντας υπόψη τους όρους και τα κριτήρια 
που προβλέπονται στο άρθρο 2, παρ.2, του Καν. (ΕΚ) 
2080/2005 της Επιτροπής και την παρούσα απόφαση, 
εισηγείται στον Γενικό Γραμματέα του Υπουργείου 
Αγροτικής Ανάπτυξης και Τροφίμων (ΥΠ.Α.Α.Τ.) για έκ¬ 
δοση απόφασης σχετικά με την έγκριση ή μη των ορ¬ 
γανώσεων. 

3. Η σχετική απόφαση με τις εγκεκριμένες Ο.Ε.Φ. εκδί- 
δεται το αργότερο μέχρι την ημερομηνία που προβλέ- 
πεται στο άρθρο 3 παρ. 2 του Καν. (ΕΚ) 2080/2005 της 
Επιτροπής. Με έγγραφο που υπογράφεται από το Γ ενικό 
Διευθυντή Φυτικής Παραγωγής ενημερώνονται οι οργα¬ 
νώσεις φορέων για την έγκρισή τους ή όχι. Το ανωτέρω 
έγγραφο κοινοποιείται και στις αρμόδιες Διευθύνσεις 
Αγροτικής Ανάπτυξης με την υποχρέωση να ενημερώ¬ 
σουν τις ΤΕΟΕΦ προκειμένου να παρακολουθούν τους 
όρους έγκρισης των ΟΕΦ, όπως αυτό προβλέπεται στο 
άρθρο 5, παρ. 2, στοιχείο β) ιιι) της παρούσας. 

4. Κάθε εγκεκριμένη Ο.Ε.Φ. λαμβάνει ένα συγκεκριμέ¬ 
νο και μοναδικό αλφαριθμητικό κωδικό έγκρισης, της 
μορφής: 

ΕΛ - ΟΕΦ - (χ)* - (ψ)** 

όπου χ= 1 έως 4, ο αριθμός με τον οποίο δηλώνεται η 
κατηγορία του φορέα ήτοι: 
α. για τις οργανώσεις παραγωγών 
β. για τις ενώσεις οργανώσεων παραγωγών 
γ. για άλλες οργανώσεις ελαιουργικών φορέων 
δ. για τις διεπαγγελματικές οργανώσεις 
και ψ= 001 έως 099, ο αύξων αριθμός κάθε Ο.Ε.Φ. σε 
κάθε επί μέρους κατηγορία 1 έως 4, 

5. Η έγκριση ως Ο.Ε.Φ., αναστέλλεται ή ανακαλείται 
με απόφαση του Γ ενικού Γ ραμματέα του Υπ. Αγροτικής 
Ανάπτυξης και Τροφίμων, ύστερα από εισήγηση της Δι¬ 
εύθυνσης Π.Α.Π. Δενδροκηπευτικής, σε περίπτωση κατά 
την οποία μία Ο.Ε.Φ: 

α) Μετά από έλεγχο από την αρμόδια ΤΕΟΕΦ διαπι¬ 
στωθεί ότι παύει να πληροί τους όρους και τα κριτήρια 
της παρ. 2 του άρθρου 2 του Καν. (ΕΚ) 2080/2005 της 
Επιτροπής και της παρούσας απόφασης 
β) Αποτελεί αντικείμενο διώξεων από τις αρμόδιες 
εθνικές αρχές, σύμφωνα με το άρθρο 16 του Καν. (ΕΚ) 
2080/2005 της Επιτροπής, για παρατυπίες που αφορούν 
την εφαρμογή του εν λόγω κανονισμού. 

γ) Διαπιστωθεί ότι της έχουν επιβληθεί κυρώσεις για 
παραβάσεις που αναφέρονται στο άρθρο 3 παρ. 5 ση¬ 
μεία α) και β) του Καν. (ΕΚ) 2080/2005 της Επιτροπής. 

Άρθρο 3 

Καθορισμός Περιφερειακών Ζωνών 

Ως περιφερειακές ζώνες στην ελληνική επικράτεια, 
όπως αναφέρονται στο άρθρο 2, παρ. 3, στοιχείο α) του 
Καν. (ΕΚ) 2080/2005 της Επιτροπής, ορίζονται οι εξής: 

1. Περιφερειακή ζώνη Ηρακλείου (Νομός Ηρακλείου) 

2. Περιφερειακή ζώνη υπολοίπου Κρήτης (Νομοί Λα- 
σιθίου, Ρεθύμνου, Χανιών) 

3. Περιφερειακή ζώνη Πελοποννήσου (Νομοί Αργολί¬ 
δας, Αρκαδίας, Κορινθίας, Λακωνίας, Μεσσηνίας) 

4. Περιφερειακή ζώνη Δυτικής Ελλάδας (Νομοί Αιτ/ 
νιας, Αχάίας, Ηλείας) 

5. Περιφερειακή ζώνη Ιονίων Νήσων (Νομοί Ζακύνθου, 
Κέρκυρας, Κεφαλληνίας και Λευκάδας) 

6. Περιφερειακή ζώνη Στερεός Ελλάδας (Νομοί Βοιω¬ 
τίας, Εύβοιας, Ευρυτανίας, Φθιώτιδας και Φωκίδας) 

7. Περιφερειακή ζώνη Λέσβου 

8. Περιφερειακή ζώνη Υπόλοιπη χώρα. 

Αρθρο 4 

Επιλέξιμες και μη δραστηριότητες και δαπάνες 
για κοινοτική χρηματοδότηση 

1. Επιλέξιμες δραστηριότητες 

Οι επιλέξιμες για κοινοτική χρηματοδότηση δραστηρι¬ 
ότητες των εγκεκριμένων προγραμμάτων των ΟΕΦ, είναι 
οι αναφερόμενες στο άρθρο 5 του Καν. (ΕΚ) 2080/2005 
της Επιτροπής, εκτός εκείνων που έχουν σχέση με την 
καταπολέμηση του δάκου, της παρ. 1) του σημείου γ) 
περίπτωση ί) του ίδιου άρθρου. 

2. Δαπάνες: 

α) Επιλέξιμες δαπάνες 

Επιλέξιμες δαπάνες για χρηματοδότηση στα πλαί¬ 
σια των δραστηριοτήτων του άρθρου 5 του Καν (ΕΚ) 
2080/2005, θεωρούνται οι ακόλουθες: 

ί) Γενικά έξοδα: εντάσσονται τα έξοδα, εγγυητικών 
επιστολών, γραφικών, αναλώσιμων, συντήρησης παγίων 
που αφορούν την περίοδο από την ημερομηνία έγκρισής 
του και υπογραφής της σχετικής σύμβασης που προ- 


βλέπεται στο άρθρο 8 της παρούσης έως την ημερο¬ 
μηνία λήξης του και μέχρι του ορίου 2% του συνολικού 
προϋπολογισμού, με την επιφύλαξη των διατάξεων του 
άρθρου 8, παρ.2, σημείο δ) του Καν (ΕΚ) 2080/2005. 

ϋ) Πάγια έξοδα: εντάσσονται οι δαπάνες αγοράς εξο¬ 
πλισμού και υποδομής για την υλοποίηση του προγράμ¬ 
ματος. 

ιϋ) Παροχή υπηρεσιών: υπάγονται, 

- Το κόστος εξειδικευμένης εργασίας απαιτήσεων από 
εμπειρογνώμονες και αγορά τεχνογνωσίας που χρησι¬ 
μοποιείται στο πλαίσιο της εκτέλεσης του εγκεκριμένου 
προγράμματος και εντός της συμβατικής διάρκειας του 
έργου, 

- Οι δαπάνες έκδοσης φυλλαδίων και διάχυσης πληρο¬ 
φόρησης που συνδέονται με την υλοποίηση των εγκε¬ 
κριμένων δράσεων μέχρι 1% του προϋπολογισμού της 
δράσης, με εξαίρεση τις δράσεις του τομέα ε) 

- το κόστος ενημερωτικών σεμιναρίων και ημερίδων, 
εφόσον η διοργάνωσή τους περιγράφεται ή απορρέει 
από το εγκεκριμένο πρόγραμμα του δικαιούχου φο¬ 
ρέα. 

νί) οδοιπορικά έξοδα: εμπίπτουν οι δαπάνες μετακίνη¬ 
σης, διαμονής και οι εκτός έδρας αποζημιώσεις για το 
προσωπικό της ΟΕΦ που σύμφωνα με το εγκεκριμένο 
πρόγραμμα απασχολείται στην υλοποίησή του και με¬ 
τακινείται για τις ανάγκες του προγράμματος εφόσον 
κρίνεται αναγκαίο και αιτιολογείται επαρκώς. 
β) Μη επιλέξιμες δαπάνες 

Μη επιλέξιμες δαπάνες εκτός των αναφερομένων στην 
παράγραφο 3 του άρθρου 7 του καν (Ε.Κ.) 2080/2005 
θεωρούνται: 

ί) τα έξοδα παραστάσεως 

μ) τα έξοδα που αφορούν την προστασία των αποτε¬ 
λεσμάτων των προγραμμάτων 
ϋι) οι δαπάνες που γεννώνται εκτός του πεδίου εφαρ¬ 
μογής της παρούσας απόφασης, 
νί) ο φόρος προστιθέμενης αξίας (ΦΠΑ ). 
ν) ότι δεν περιγράφεται στο παρόν άρθρο ως επιλέ¬ 
ξιμη δαπάνη. 

Άρθρο 5 

Σύσταση επιτροπών 

1. α) Στη κεντρική υπηρεσία του Υπουργείου Αγροτικής 
Ανάπτυξης και Τροφίμων συστήνεται και συγκροτείται 
επταμελής επιτροπή ονομαζόμενη Κεντρική Επιτροπή 
Οργανώσεων Ελαιουργικών Φορέων (Κ.Ε.Ο.Ε.Φ.), απο- 
τελούμενη από: 

ί) Το Γενικό Γραμματέα του Υπουργείου ως πρόε¬ 
δρο. 

μ) Το Γενικό Διευθυντή Φυτικής Παραγωγής ως μέλος 
και αναπληρωτή πρόεδρο. 

μι) Το Γενικό Διευθυντή Γεωργικών Εφαρμογών και 
Έρευνας ως μέλος. 

ίν) Το Γενικό Διευθυντή του Ο.Π.Ε.Κ.Ε.Π.Ε. ως μέλος, 
ν) Το Διευθυντή της Διεύθυνσης Π.Α.Π. Δενδροκηπευ¬ 
τικής ως μέλος. 

νί)Το Διευθυντή της Διεύθυνσης Μεταποίησης, Τυπο¬ 
ποίησης και Ποιοτικού Ελέγχου ως μέλος. 

νϋ) Το Διευθυντή της Διεύθυνσης Προστασίας Φυτικής 
Παραγωγής ως μέλος. 

Η Διεύθυνση Π.Α.Π. Δενδροκηπευτικής - Τμήμα Ελαίας 
παρέχει την αναγκαία γραμματειακή υποστήριξη προς 
την Κ.Ε.Ο.Ε.Φ. 

β) Η Κ.Ε.Ο.Ε.Φ. συνεδριάζει ύστερα από πρόσκληση 
του προέδρου της και λαμβάνει αποφάσεις μόνο εφ' 
όσον παρίστανται τέσσερα τουλάχιστον μέλη, μεταξύ 
των οποίων απαραιτήτως ο πρόεδρος ή ο αναπληρω¬ 
τής του. 

γ) Έργο της Κ.Ε.Ο.Ε.Φ. είναι η εξέταση και η αξιολό¬ 
γηση, κατόπιν σχετικών εισηγήσεων της Διεύθυνσης 
Π.Α.Π. Δενδροκηπευτικής: 

ί) Των υποβληθέντων προς έγκριση προγραμμάτων 
εργασίας των Ο.Ε.Φ. 

ϋ) Των αιτήσεων τροποποίησης των ήδη εγκριθέντων 
προγραμμάτων εργασίας των Ο.Ε.Φ. καθώς και 
ίϋ) Των περιπτώσεων παρατυπιών, κατά την υλοποίηση 
προγραμμάτων εργασίας των Ο.Ε.Φ, σύμφωνα με τα 
προβλεπόμενα στο άρθρο 16 του Καν. (ΕΚ) 2080/2005 
της Επιτροπής, μετά τη διαπίστωσή τους από τις αρ¬ 
μόδιες ελέγχουσες υπηρεσίες, Διευθύνσεις Αγροτικής 
Ανάπτυξης και ΟΠΕΚΕΠΕ και την αντίστοιχη εισήγηση 
προς την Δ/νση ΠΑΠ Δενδρ/κής. 

2. α) Στις κατά τόπους Διευθύνσεις Αγροτικής Ανά¬ 
πτυξης, συστήνονται τριμελείς επιτροπές για την εκ¬ 
πλήρωση των σκοπών του Καν. (ΕΚ) 2080/2005 της Επι¬ 
τροπής, ονομαζόμενες Τοπικές Επιτροπές Οργανώσεων 
Ελαιουργικών Φορέων (Τ.Ε.Ο.Ε.Φ.), αποτελούμενες από 
τρεις υπαλλήλους της κάθε Διεύθυνσης Αγροτικής Ανά¬ 
πτυξης, ήτοι από 

• δύο (2) γεωπόνους και 

• έναν (1) οικονομικό υπάλληλο 
με τους αναπληρωτές τους. 

Οι Τ.Ε.Ο.Ε.Φ. συγκροτούνται με απόφαση του οικείου 
Νομάρχη, η οποία εκδίδεται μετά από εισήγηση του 
προϊσταμένου της Διεύθυνσης Αγροτικής Ανάπτυ¬ 
ξης. Στη σχετική απόφαση ορίζονται ο πρόεδρος της 
Τ.Ε.Ο.Ε.Φ. και οι αναπληρωτές των μελών της. 
β)Έργο των Τ.Ε.Ο.Ε.Φ. είναι: 

ί) Η παραλαβή των προγραμμάτων εργασίας που υπο¬ 
βάλλουν οι ενδιαφερόμενες Ο.Ε.Φ. που έχουν την έδρα 
τους στη περιοχή αρμοδιότητας της κατά περίπτωση 
Διεύθυνσης Αγροτικής Ανάπτυξης. 

ϋ) Η εξέταση και αξιολόγηση των υποβαλλομένων προ¬ 
γραμμάτων εργασίας σύμφωνα με το άρθρο 9 παρ. 1, 
του Καν. (ΕΚ) 2080/2005 της Επιτροπής και η διαβίβαση 
στη Διεύθυνση Π.Α.Π. Δενδροκηπευτικής της σχετική 
έκθεση αξιολόγησης. 

ίϋ) Η παρακολούθηση της τήρησης των όρων έγκρισης 
των Ο.Ε.Φ. της περιοχής αρμοδιότητος τους. Σε περί¬ 
πτωση διαπίστωσης μη τήρησης των προβλεπομένων 
στο άρθρο 2, παρ 5, στοιχείο α), της παρούσας απόφα¬ 
σης η κατά περίπτωση αρμόδια Τ.Ε.Ο.Ε.Φ. συντάσσει 
σχετική έκθεση την οποία αποστέλλει στη Διεύθυνση 
Π.Α.Π. Δενδροκηπευτικής προκειμένου να εισηγηθεί στο 
Γενικό Γραμματέα του Υπ. Αγροτικής Ανάπτυξης και 
Τροφίμων, την αναστολή ή την ανάκληση της έγκρι¬ 
σης. 

Άρθρο 6 

Διαδικασία κατάθεσης, επιλογής, 
έγκρισης των προγραμμάτων εργασίας 

1. Κάθε εγκεκριμένη Ο.Ε.Φ. μπορεί να υποβάλλει αίτηση 
έγκρισης για ένα μόνο πρόγραμμα εργασίας μέχρι την 
ημερομηνία που προβλέπεται στο άρθρο 8, παρ. 2 του 
Καν. (ΕΚ) 2080/2005 της Επιτροπής. Η αίτηση υποβάλλε¬ 
ται σε τρία (3) αντίγραφα.Ένα, στη Διεύθυνση Αγροτι¬ 


κής Ανάπτυξης στην περιοχή αρμοδιότητας της οποίας 
βρίσκεται η έδρα του φορέα, και δύο, στη Δ/νση ΠΑΠ 
Δενδρ/κής. Σε περίπτωση που το πρόγραμμα δραστη¬ 
ριοτήτων υλοποιείται σε περισσότερους από ένα Νομό 
της χώρας, η Οργάνωση Ελαιουργικών Φορέων υποχρε- 
ούται, στο αντίγραφο που αποστέλλει στη Διεύθυνση 
Αγροτικής Ανάπτυξης της έδρας της, να περιλαμβάνει 
σε ξεχωριστό φάκελο το μέρος του προγράμματος που 
υλοποιείται σε κάθε Νομό. 

Η αίτηση περιλαμβάνει τα στοιχεία που προβλέπονται 
στο άρθρο 8, παράγραφος 2 του Καν. (ΕΚ) 2080/2005 
της Επιτροπής καθώς επίσης και υπεύθυνη δήλωση της 
αξίας του ελαιολάδου που παράγουν ή εμπορεύονται τα 
μέλη των οργανώσεων φορέων σύμφωνα με το άρθρο 
9, παρ. 5 του Καν. (ΕΚ) 2080/2005 της Επιτροπής και 
έχει τη μορφή του Υποδείγματος II του συνημμένου 
παραρτήματος υποδειγμάτων. 

2. Οι αρμόδιες Τ.Ε.Ο.Ε.Φ., που προβλέπονται στο άρ¬ 
θρο 5 της παρούσας, αφού εξετάσουν την αίτηση και 
την επιλεξιμότητα των προγραμμάτων εργασίας με 
βάση τα κριτήρια που αναφέρονται στο άρθρο 9 του 
Καν. (ΕΚ) 2080/2005 της Επιτροπής, διαβιβάζουν προς 
τη Διεύθυνση Π.Α.Π. Δενδροκηπευτικής σχετική έκθε¬ 
ση αξιολόγησης, το αργότερο εντός πέντε εργάσιμων 
ημερών από την καταληκτική ημερομηνία υποβολής του 
προγράμματος εργασίας. 

3. Η Διεύθυνση Π.Α.Π. Δενδροκηπευτικής μετά την 
εξέταση των υποβληθέντων προγραμμάτων εργασίας 
και των σχετικών εισηγήσεων των Τ.Ε.Ο.Ε.Φ., υποβάλλει 
σχετική εισήγηση προς την Κ.Ε.Ο.Ε.Φ.. 

4. Η Κ.Ε.Ο.Ε.Φ. λαμβάνοντας υπ' όψη: 

α) Το περιεχόμενο και τον προϋπολογισμό για το σύ¬ 
νολο των υποβληθέντων προγραμμάτων. 

β) Τις αξιολογήσεις και τις σχετικές εισηγήσεις της 
Διεύθυνσης Π.Α.Π. Δενδροκηπευτικής και των κατά πε¬ 
ρίπτωση Τ.Ε.Ο.Ε.Φ. 

γ) Τα κριτήρια που καθορίζονται από το άρθρο 9 παρ. 
1,2 και 5 του Καν. (ΕΚ) 2080/2005 της Επιτροπής. 

δ) Το διαθέσιμο ύψος των κοινοτικών πόρων για την 
χρηματοδότηση των υπό εξέταση προγραμμάτων ερ¬ 
γασίας των Ο.Ε.Φ. 

ε) Το εύλογο ή μη του ύψους των προβλεπομένων σε 
κάθε πρόγραμμα εργασίας δαπανών, εισηγείται σχε¬ 
τικά με: 

ί. Τα προς έγκριση ως έχουν προγράμματα εργασίας. 

ϋ. Τα προς τροποποίηση προγράμματα εργασίας, ως 
προς το περιεχόμενο ή/και το ύψος της κοινοτικής ή/και 
της εθνικής χρηματοδότησης, ορίζοντας και τις κατά 
περίπτωση απαιτούμενες τροποποιήσεις. 

ίϋ. Τα προς απόρριψη προγράμματα εργασίας, ανα- 
φέροντας και τους κατά περίπτωση λόγους της απόρ- 
ριψης. 

5. Η Διεύθυνση Π.Α.Π. Δενδροκηπευτικής με βάση τις 
εισηγήσεις της Κ.Ε.Ο.Ε.Φ. της παρ. 4 του παρόντος άρ¬ 
θρου: 

α) Εισηγείται στον Υπουργό Αγροτικής Ανάπτυξης και 
Τροφίμων για την έκδοση των σχετικών αποφάσεων 
για τα προγράμματα εργασίας τα οποία εγκρίνονται 
ως έχουν υποβληθεί. 

β) Ενημερώνει το αργότερο μέχρι την ημερομηνία 
που προβλέπεται στο άρθρο 9 παρ. 3 του Καν. (ΕΚ) 
2080/2005 της Επιτροπής, τις Ο.Ε.Φ. των οποίων τα 
προγράμματα εργασίας εγκρίθηκαν. 

γ) Ενημερώνει άμεσα τις Ο.Ε.Φ. των οποίων τα προ¬ 
γράμματα πρέπει να τροποποιηθούν και να επανυπο- 
βληθούν, αναφέροντας τις σχετικές τροποποιήσεις που 
πρέπει να γίνουν. 

δ) Ενημερώνει σχετικά τις Ο.Ε.Φ. των οποίων τα προ¬ 
γράμματα έχουν απορριφθεί και μεριμνά σε συνεργασία 
με τον Ο.Π.Ε.Κ.Ε.Π.Ε. για την αποδέσμευση της εγγύησης 
που έχει συσταθεί σύμφωνα με το άρθρο 8 παρ. 2 ση¬ 
μείο (ζ) του Καν. (ΕΚ) 2080/2005 της Επιτροπής. 

ε) Ενημερώνει τις αρμόδιες Διευθύνσεις Αγροτικής 
Ανάπτυξης για τα προγράμματα των Ο.Ε.Φ. αρμοδιότη- 
τάς τους, τα οποία έχουν εγκριθεί ως έχουν υποβληθεί. 
Σε περίπτωση που τα προγράμματα υλοποιούνται σε 
περισσότερους Νομούς, η ΔΑΑ αποστέλλει σε κάθε 
Νομό υλοποίησης το μέρος του προγράμματος που 
αντιστοιχεί. 

6. Οι Ο.Ε.Φ. των οποίων τα προγράμματα εργασίας 
χρήζουν τροποποίησης επανυποβάλλουν νέα τροπο¬ 
ποιημένα προγράμματα εργασίας εις τριπλούν στη 
Διεύθυνση Π.Α.Π. Δενδροκηπευτικής. Σε περίπτωση 
που το πρόγραμμα δραστηριοτήτων υλοποιείται σε 
περισσότερους από ένα Νομό της χώρας, η Οργάνωση 
Ελαιουργικών Φορέων υποχρεούται, στο ένα αντίγραφο 
να περιλαμβάνει σε ξεχωριστό φάκελο το μέρος του 
προγράμματος που υλοποιείται σε κάθε Νομό. 

7. Η Κ.Ε.Ο.Ε.Φ., κατόπιν σχετικής εισήγησης της Διεύ¬ 
θυνσης Π.Α.Π. Δενδροκηπευτικής εξετάζει τα τροπο¬ 
ποιημένα προγράμματα εργασίας. Η Διεύθυνση Π.Α.Π. 
Δενδροκηπευτικής σύμφωνα με τις εισηγήσεις της 
Κ.Ε.Ο.Ε.Φ.: 

α) Εισηγείται στον Υπουργό Αγροτικής Ανάπτυξης 
και Τροφίμων για την έκδοση των σχετικών αποφάσε¬ 
ων για τα εγκεκριμένα τροποποιημένα προγράμματα 
εργασίας. 

β) Ενημερώνει μετά την έκδοση της ως άνω απόφασης 
από τον Υπουργό Αγροτικής Ανάπτυξης και Τροφίμων, 
τις Ο.Ε.Φ. των οποίων τα τροποποιημένα προγράμματα 
εργασίας εγκρίθηκαν. 

γ) Διαβιβάζει στον Ο.Π.Ε.Κ.Ε.Π.Ε. και στην αρμόδια Δι¬ 
εύθυνση Αγροτικής Ανάπτυξης από ένα αντίγραφο από 
κάθε πρόγραμμα εργασίας του οποίου έχει εγκριθεί η 
υλοποίηση. Σε περίπτωση που τα προγράμματα υλο¬ 
ποιούνται σε περισσότερους Νομούς η ΔΑΑ αποστέλλει 
σε κάθε Νομό υλοποίησης το μέρος του προγράμματος 
που αντιστοιχεί. 

δ) Ενημερώνει τις αρμόδιες Διευθύνσεις Αγροτικής 
Ανάπτυξης για τα προγράμματα των Ο.Ε.Φ. αρμοδι¬ 
ότητας τους, τα οποία έχουν απορριφθεί ως έχουν 
υποβληθεί ή τροποποιημένα αναφέροντας τους κατά 
περίπτωση λόγους απόρριψης. 

Αρθρο 7 

Τροποποίηση των προγραμμάτων εργασίας 

1. Οι Ο.Ε.Φ. έχουν δικαίωμα υποβολής αίτησης τροπο¬ 
ποίησης, του περιεχομένου ή/και του προϋπολογισμού 
των δραστηριοτήτων των εγκεκριμένων προγραμμάτων 
εργασίας τους, όπως προβλέπεται στο άρθρο 10 του 
Καν. (ΕΚ) 2080/2005 της Επιτροπής, σύμφωνα με το Υπό¬ 
δειγμα III του συνημμένου παραρτήματος υποδειγμάτων, 
στη Δ/νση ΠΑΠ Δενδρ/κής με κοινοποίηση στον ΟΠΕΚΕ- 
ΠΕ και στην αρμόδια Διεύθυνση Αγροτικής Ανάπτυξης. 
Η αίτηση τροποποίησης συνοδεύεται από: 


α) Αιτιολογημένη έκθεση για τους λόγους, το χαρα¬ 
κτήρα (π.χ. αλλαγή χώρου υλοποίησης της δράσης) και 
τις επιπτώσεις των προτεινομένων τροποποιήσεων. 

β) κατά περίπτωση, σχέδιο δαπανών σύμφωνα με την 
προτεινόμενη τροποποίηση. 

Με την προτεινόμενη τροποποίηση δεν μπορεί να ζη¬ 
τείται αύξηση του ύψους της κοινοτικής ή της εθνικής 
χρηματοδότησης που έχει εγκριθεί για ένα πρόγραμμα 
εργασίας. 

Η σχετική αίτηση τροποποίησης εξετάζεται από τη 
Διεύθυνση Π.Α.Π. Δενδροκηπευτικής, η οποία και ειση- 
γείται σχετικά στην Κ.Ε.Ο.Ε.Φ. 

Η Κ.Ε.Ο.Ε.Φ. εισηγείται για την αποδοχή ή όχι της 
τροποποίησης το αργότερο σαράντα ημέρες από την 
ημερομηνία υποβολής του σχετικού αιτήματος. 

Η Διεύθυνση Π.Α.Π. Δενδροκηπευτικής με βάση την 
εισήγηση της Κ.Ε.Ο.Ε.Φ. 

ί) Εισηγείται προς τον Υπουργό Αγροτικής Ανάπτυξης 
και Τροφίμων για την έκδοση σχετικής απόφασης σε 
περίπτωση έγκρισης της αιτηθείσας τροποποίησης. 

μ) Ενημερώνει μετά την έκδοση της ως άνω απόφα¬ 
σης, την ενδιαφερόμενη Ο.Ε.Φ., τον Ο.Π.Ε.Κ.Ε.Π.Ε. και 
την αρμόδια Διεύθυνση Αγροτικής Ανάπτυξης για την 
έγκριση ή όχι της αιτηθείσας τροποποίησης εντός της 
προθεσμίας που ορίζει η παράγραφος 4 του άρθρου 10 
του Καν. (ΕΚ) 2080/2005 της Επιτροπής. 

Οι ΟΕΦ στη συνέχεια υποβάλλουν στη Δ/νση ΠΑΠ 
Δενδρ/κής, στην αρμόδια Διεύθυνση Αγροτικής Ανά¬ 
πτυξης και στον ΟΠΕΚΕΠΕ το τροποποιημένο τεχνικό 
δελτίο της δράσης. 

2. Τροποποιήσεις του προϋπολογισμού των προγραμ¬ 
μάτων που δεν επηρεάζουν τη φύση των προγραμμά¬ 
των, εντός του ορίου του 10% ανά κατηγορία δαπάνης 
ή δράση, εντός των εγκεκριμένων ορίων χρηματοδό¬ 
τησης ανά τομέα, δύνανται να διενεργούνται, κατόπιν 
αιτιολογημένης αίτησης του φορέα προς την Διεύθυνση 
ΔΗΛΙΖΩ του ΟΠΕΚΕΠΕ και κοινοποίηση στην Δ/νση ΠΑΠ 
Δενδροκηπευτικής, τουλάχιστον δύο μήνες πριν την 
υποβολή αιτήσεων προκαταβολής ή αίτησης εξόφλη¬ 
σης. Η αίτηση τροποποίησης αναλόγως γίνεται δεκτή 
ή απορρίπτεται από τον ΟΠΕΚΕΠΕ. 

Αρθρο 8 

Σύμβαση 

Εντός δέκα ημερολογιακών ημερών το αργότερο, από 
την 1η Απριλίου, ημερομηνία έναρξης της υλοποίησης 
των εγκεκριμένων προγραμμάτων, και πριν την αίτηση 
προκαταβολής, υπογράφεται σύμβαση μεταξύ ΟΠΕΚΕ¬ 
ΠΕ και του νομίμου εκπροσώπου του φορέα, σύμφωνα 
με το Υπόδειγμα IV του συνημμένου παραρτήματος 
Υποδειγμάτων, στην οποία περιλαμβάνονται οι προ¬ 
ϋποθέσεις, και οι όροι υλοποίησης του εγκεκριμένου 
προγράμματος. 

Αρθρο 9 

Διαδικασία και δικαιολογητικά χορήγησης 
της χρηματοδότησης 

1. Χορήγηση α’ δόσης προκαταβολής: 

Κάθε εγκεκριμένη Οργάνωση Ελαιουργικών Φορέων, 
δύναται να λάβει προκαταβολή ίση με το ένα τρίτο 
του 90% των προβλεπόμενων επιλέξιμων δαπανών του 
εγκεκριμένου προγράμματος εργασίας εφόσον, μετά 
την οριστική έγκριση των προγραμμάτων και την υπο- 

γραφή της σύμβασης, υποβάλλει αίτηση χορήγησης της 
α' δόσης της προκαταβολής στη Διεύθυνση ΔΗΛΙΖΩ του 
ΟΠΕΚΕΠΕ με κοινοποίηση στη Διεύθυνση Αγροτικής 
Ανάπτυξης (ΔΑΑ.) της έδρας της ΟΕΦ, εντός προθεσμί¬ 
ας δέκα ημερολογιακών ημερών από την 1η Απριλίου, 
ημερομηνία έναρξης της υλοποίησης των εγκεκριμέ¬ 
νων προγραμμάτων και σε κάθε περίπτωση μετά την 
υπογραφή της σύμβασης που προβλέπεται στο άρθρο 
8 της παρούσας. Η αίτηση προκαταβολής πρέπει να 
είναι προσαρμοσμένη στο σχέδιο δαπανών του οριστικά 
εγκεκριμένου προγράμματος, σύμφωνα με τη διαδικασία 
που προβλέπεται στην παράγραφο 3 του άρθρου 9 του 
καν. (ΕΚ) 2080/2005. 

Με την αίτηση χορήγησης της α' δόσης της προκατα¬ 
βολής συνυποβάλλονται τα ακόλουθα δικαιολογητικά: 
α) Απόφαση έγκρισης του προγράμματος, 
β) Αντίγραφο του εγκεκριμένου - επικαιροποιημένου 
προγράμματος. 

γ) Εγγυητική επιστολή της Ο.Ε.Φ. ύψους 110% της αι- 
τούμενης προκαταβολής, (κοινοτικής και εθνικής). 

δ) Παραστατικά έγγραφα νόμιμης εκπροσώπησης 
(πληρεξούσιο έγγραφο ή απόφαση Δ.Σ. της ΟΕΦ). 

ε) Πιστοποιητικό φορολογικής και ασφαλιστικής ενη¬ 
μερότητας. 

στ) Υπεύθυνη Δήλωση της Ο.Ε.Φ και αντίστοιχες των 
φορέων ή των Ο.Π. για την συμμετοχή τους στην υλο¬ 
ποίηση του εγκεκριμένου προγράμματος. 

ζ) Χρονοδιάγραμμα της πορείας υλοποίησης του προ¬ 
ϋπολογισμού του εγκεκριμένου προγράμματος κατά 
κατηγορία και δράση. 

η) Βεβαίωση αναγνωρισμένου χρηματοπιστωτικού 
ιδρύματος για το άνοιγμα ειδικού λογαριασμού, στον 
οποίο θα κατατεθεί η χρηματοδότηση (κοινοτική, εθνική 
και ιδία), ο οποίος θα χρησιμοποιείται αποκλειστικά για 
όλες τις οικονομικές πράξεις, που θα πραγματοποιηθούν 
στα πλαίσια υλοποίησης του εγκεκριμένου προγράμ¬ 
ματος για κάθε έτος. 

θ) Κατάσταση δαπανών «πίνακας προϋπολογισμού 
δαπανών - έγκρισης α δόσης προκαταβολής» σε έντυ¬ 
πη και ηλεκτρονική μορφή, στην οποία εμφαίνονται οι 
προϋπολογισθείσες δαπάνες του προγράμματος ανά 
τομέα, δράση και κατηγορία δαπάνης. 

2. Χορήγηση β' δόσης προκαταβολής: 

Κάθε εγκεκριμένη οργάνωση ελαιουργικών φορέων, 
δύναται να λάβει β' δόση προκαταβολής ίση με τα 
δύο τρίτα του 90% των προβλεπόμενων επιλέξιμων 
δαπανών του εγκεκριμένου προγράμματος εργασίας 
εφόσον, υποβάλλει αίτηση χορήγησης της β' δόσης 
προκαταβολής στη Δ.Α.Α. της έδρας του φορέα μετά 
την απορρόφηση της α' δόσης και μέχρι 30 Νοεμβρίου 
κάθε έτους για την τριετή περίοδο εφαρμογής των 
προγραμμάτων και εξακριβωθεί από την αρμόδια Δ.Α.Α., 
ότι το ποσό της α' δόσης προκαταβολής έχει πραγμα¬ 
τικά δαπανηθεί. 

Με την αίτηση χορήγησης της β' δόσης προκαταβολής 
συνυποβάλλονται τα ακόλουθα δικαιολογητικά: 

α) Εγγυητική επιστολή της Ο.Ε.Φ. ύψους 110% της αι- 
τούμενης προκαταβολής. 

β) Παραστατικά έγγραφα νόμιμης εκπροσώπησης 
(πληρεξούσιο έγγραφο ή απόφαση Δ.Σ.). 

γ) Πιστοποιητικό φορολογικής και ασφαλιστικής ενη¬ 
μερότητας. 


δ) Χρονοδιάγραμμα της πορείας υλοποίησης του προ¬ 
ϋπολογισμού του εγκεκριμένου προγράμματος κατά 
κατηγορία και δράση. 

ε) Κατάσταση δαπανών «πίνακας προϋπολογισμού- 
πραγματοποιηθεισών δαπανών - έγκρισης β δόσης 
προκαταβολής» σε έντυπη και μηχανογραφημένη μορ¬ 
φή, στην οποία εμφαίνονται οι προϋπολογισθείσες και 
πραγματοποιηθείσες δαπάνες του προγράμματος ανά 
τομέα, δράση και κατηγορία δαπάνης. 

στ) Αναλυτικές καταστάσεις δαπανών ανά κατηγορία 
δαπάνης, δράση και τομέα. Οι αναλυτικές καταστάσεις 
δαπανών περιλαμβάνουν αναλυτικά πεδία για το είδος, 
τον αριθμό, τον εκδότη, την ημερομηνία, την αξία, το 
ποσό ΦΠΑ για κάθε παραστατικό που έχει εκδοθεί στο 
πλαίσιο των δαπανών του προγράμματος και υποβάλ¬ 
λονται σε έντυπη και μαγνητική μορφή με τη γραμμο¬ 
γράφηση που υποδεικνύεται από τον ΟΠΕΚΕΠΕ. 

ζ) Παραστατικά που αποδεικνύουν, όπου προβλέπεται, 
τη χρηματοδοτική συμμετοχή των φορέων και του κρά¬ 
τους - μέλους (αναλυτική κίνηση του λογαριασμού που 
έχει ανοιχτεί για το σκοπό του προγράμματος- Βεβαί¬ 
ωση της Τραπέζης στην οποία έχει ανοιχτεί ο ειδικός 
λογαριασμός για την κατάθεση της ιδίας συμμετοχής. 

Η αίτηση διαβιβάζεται από τη ΔΑΑ, εντός προθεσμίας 
είκοσι ημερολογιακών ημερών, στη Διεύθυνση ΔΗΛΙΖΩ 
του ΟΠΕΚΕΠΕ, συνοδευόμενη από τη σχετική έκθεση 
της αρμοδίας επιτροπής ελέγχου της Δ.Α.Α ή ενδε¬ 
χομένως την τελευταία τριμηνιαία σε περίπτωση που 
συμπίπτουν η περίοδος που περιλαμβάνει η έκθεση με 
το διάστημα που πραγματοποιήθηκαν οι δαπάνες. 

Η χορήγηση της β' δόσης προκαταβολής διενεργείται 
από τη Δ/νση ΔΗ.ΛΙ.ΖΩ του ΟΠΕΚΕΠΕ, εντός του μηνάς 
που έπεται της διαβίβασης του υποβληθέντος φακέλου 
δικαιολογητικών από τη Δ.Α.Α. 

3. Χορήγηση εξόφλησης: 

Για την καταβολή της εξόφλησης η Ο.Ε.Φ., μετά την 
διενέργεια των τακτικών επιτόπιων ελέγχων του τελευ¬ 
ταίου τριμήνου που περιγράφονται στο άρθρο 12 της 
παρούσης, υποβάλλει αίτηση, στην αρμόδια Διεύθυνση 
Αγροτικής Ανάπτυξης της έδρας του φορέα, εντός δύο 
μηνών από το τέλος εκτέλεσης των προγραμμάτων και 
το αργότερο στην ημερομηνία που καθορίζεται στο 
άρθρο 12, παρ. 1, του καν (ΕΚ) 2080/2005 στον ΟΠΕΚΕΠΕ, 
σε δύο αντίγραφα, συνοδευόμενη από τα ακόλουθα 
δικαιολογητικά: 

α) Κατάσταση πραγματοποιηθεισών δαπανών «πί¬ 
νακας προϋπολογισμού - πραγματοποιηθεισών δαπα¬ 
νών- έγκρισης υπολοίπου χρηματοδότησης» σε έντυπη 
και μαγνητική μορφή, στην οποία εμφαίνονται οι προ- 
ϋπολογισθείσες και οι πραγματοποιηθείσες δαπάνες 
του προγράμματος ανά τομέα, δράση και κατηγορία 
δαπάνης. 

β) Αναλυτικές καταστάσεις δαπανών ανά κατηγορία 
δαπάνης, δράση και τομέα. Οι αναλυτικές καταστάσεις 
δαπανών περιλαμβάνουν αναλυτικά πεδία για το είδος, 
τον αριθμό, τον εκδότη, την ημερομηνία, την αξία, το 
ποσό ΦΠΑ για κάθε παραστατικό που έχει εκδοθεί στο 
πλαίσιο των δαπανών του προγράμματος και υποβάλ¬ 
λονται σε έντυπη και μαγνητική μορφή με τη γραμμο¬ 
γράφηση που υποδεικνύεται από τον ΟΠΕΚΕΠΕ. 

γ) Εξοφλημένα πρωτότυπα παραστατικά ή θεωρημένα 
αντίγραφα αυτών από την αρμόδια Δ.Α.Α. που αφορούν 
τις δαπάνες που πραγματοποιήθηκαν κατά τη διάρκεια 

της υλοποίησης του εγκεκριμένου προγράμματος τα 
οποία επισυνάπτονται στις αναλυτικές καταστάσεις 
δαπανών της παραγράφου 3 με τη σειρά καταγραφής 
τους σε αυτές. 

δ) Παραστατικά που αποδεικνύουν, όπου προβλέπε- 
ται, τη χρηματοδοτική συμμετοχή των φορέων και του 
κράτους - μέλους (αναλυτική κίνηση του λογαριασμού 
που έχει ανοιχτεί για το σκοπό του προγράμματος- 
Βεβαίωση της Τραπέζης στην οποία έχει ανοιχτεί ο 
ειδικός λογαριασμός για την κατάθεση της ιδίας συμ¬ 
μετοχής). 

ε) Πιστοποιητικό φορολογικής και ασφαλιστικής ενη¬ 
μερότητας 

στ) Τελική απολογιστική έκθεση του φορέα που πε¬ 
ριλαμβάνει εκτός των περιλαμβανομένων στο άρθρο 13 
παρ. 3 του καν (ΕΚ) 2080/2005. 

- Συνοπτική περιγραφή της υλοποίησης του προγράμ¬ 
ματος, αναλυτικά ανά δράση. 

- Αιτιολόγηση τυχόν αποκλίσεων όσον αφορά στο 
κόστος μεταξύ προβλέψεων και τελικών δαπανών υλο¬ 
ποίησης. 

Η αρμόδια ΔΑΑ διαβιβάζει την αίτηση εξόφλησης, 
στον ΟΠΕΚΕΠΕ, μαζί με τα συνημμένα, ως άνω παρα¬ 
στατικά και την τελική έκθεση αξιολόγησης σύμφωνα 
με τα οριζόμενα στο άρθρο 12 της παρούσης. 

Στην περίπτωση που οι αιτήσεις χρηματοδότησης, 
που έχουν υποβληθεί στις ως άνω ορισθείσες ημερο¬ 
μηνίες δεν πληρούν τους όρους που προβλέπονται στις 
διατάξεις του άρθρου 12 παρ. 1 και 2 του καν. (ΕΚ) 
2080/2005 και της παρούσας, απορρίπτονται. Η σχετική 
Ο.Ε.Φ. δύναται να επανυποβάλλει το αίτημά της εντός 
δέκα ημερολογιακών ημερών, από την ημερομηνία της 
γνωστοποίησης της απόρριψης της αίτησής της σύμ¬ 
φωνα με την παράγραφο 3 του άρθρου 12 του καν. (ΕΚ) 
2080/2005. 

Αρθρο 10 
Εγγυήσεις 

Κατά την διαδικασία έγκρισης και χρηματοδότησης 
των προγραμμάτων δραστηριοτήτων, των ΟΕΦ προβλέ- 
πεται η σύσταση των παρακάτω εγγυήσεων: 

α. Εγγύηση 5%, η οποία συστήνεται υπέρ ΟΠΕΚΕΠΕ 
και κατατίθεται κατά την υποβολή της αίτησης έγκρισης 
του προγράμματος σύμφωνα με το άρθρο 8 του Καν 
(ΕΚ)2080/2005 της Επιτροπής όπως ισχύει, για ποσό που 
αντιστοιχεί σε ποσοστό 5% επί της συνολικά αιτούμενης 
κοινοτικής χρηματοδότησης με διάρκεια ισχύος αορί¬ 
στου χρόνου. Η εγγυητική συμμετοχής περιλαμβάνονται 
στο ένα από τα δύο αντίγραφα του προγράμματος 
εργασίας που υποβάλλονται στη Δ/νση ΠΑΠ Δενδρ/κής 
και διαβιβάζεται άμεσα στον ΟΠΕΚΕΠΕ. 

Η αποδέσμευση της εγγύησης του 5% διενεργείται 
σύμφωνα με τους όρους και τις προϋποθέσεις του 
Καν(ΕΟΚ)222θ/85 και τις διατάξεις του άρθρου 11 παρ. 4 
και του άρθρου 12 της παρ. 5 του Καν(Ε.Κ) 2080/2005. 

Σε περίπτωση απόρριψης ή μερικής έγκρισης του προ¬ 
γράμματος η εγγύηση του 5% αποδεσμεύεται άμεσα, 
πλήρως ή αναλογικά. 

β. Εγγύηση προκαταβολής συστήνεται υπέρ ΟΠΕΚΕ¬ 
ΠΕ και κατατίθεται κατά την υποβολή των αιτήσεων 
προκαταβολής σύμφωνα με το άρθρο 11 παρ. 4 του Καν 
(ΕΚ)2080/2005 της Επιτροπής, για ποσό που αντιστοιχεί 


σε ποσοστό 110% επί της αιτούμενης χρηματοδότησης, 
με διάρκεια ισχύος αορίστου χρόνου. 

Η αποδέσμευση των εγγυήσεων προκαταβολής μέχρι 
ποσού ίσου προς το ήμισυ των δαπανών που έχουν 
πραγματοποιηθεί διενεργείται από την Δ/νση ΔΗΛΙ- 
ΖΩ, το αργότερο κατά τη διάρκεια του δεύτερου μήνα 
που ακολουθεί τον μήνα της υποβολής της αίτησης 
αποδέσμευσης. Η αίτηση αποδέσμευσης της εγγυητι¬ 
κής που έχει συσταθεί για τη χορήγηση της α’ δόσης 
προκαταβολής, μέχρι ποσού ίσου προς το ήμισυ των 
δαπανών που έχουν πραγματοποιηθεί, κατ’ οικονομία, 
δύναται να υποβληθεί με την αίτηση χορήγησης β' δό¬ 
σης προκαταβολής στην ημερομηνία που ορίζεται στο 
άρθρο 9 της παρούσης. Η αίτηση αποδέσμευσης της 
εγγυητικής που έχει συσταθεί για την χορήγηση της β' 
δόσης προκαταβολής μέχρι ποσού ίσου προς το ήμισυ 
των δαπανών που έχουν πραγματοποιηθεί υποβάλλεται 
στην Διεύθυνση Αγροτικής Ανάπτυξης της έδρας του 
φορέα το αργότερο μέχρι τέλος Φεβρουάριου κάθε 
έτους εκτέλεσης. 

Η αίτηση αποδέσμευσης συνοδεύεται από: 

- Καταστάσεις πραγματοποιηθεισών δαπανών συνο¬ 
λικά και αναλυτικά ανά τομέα -δράση- κατηγορία δα¬ 
πάνης θεωρημένες για την ακρίβεια των στοιχείων από 
την αρμόδια Διεύθυνση Αγροτικής Ανάπτυξης και 

- Εξοφλημένα πρωτότυπα παραστατικά για την επα¬ 
λήθευση του ύψους της πραγματοποιηθείσης δαπάνης 
στα πλαίσια του εγκεκριμένου προγράμματος. 

Η αποδέσμευση του υπολοίπου 50% ή στην περίπτω¬ 
ση μη εφαρμογής της προηγούμενης παραγράφου, του 
συνόλου των εγγυήσεων προκαταβολής διενεργείται 
εντός προθεσμίας τριών μηνών μετά την υποβολή της 
αίτησης εξόφλησης, την εξέταση των υποβληθέντων 
δικαιολογητικών και την διενέργεια των προβλεπομένων 
ελέγχων για την καταβολή της οφειλόμενης κοινοτι¬ 
κής χρηματοδότησης, σύμφωνα με τους όρους και τις 
προϋποθέσεις του Καν(ΕΟΚ)2220/1985 και του άρθρου 
12 παρ. 5 Καν(ΕΚ)2080/2005. 

Αρθρο 11 

Εκθέσεις Εργασιών προγράμματος 

Η Οργάνωση Ελαιουργικών Φορέων υποβάλλει στην 
Διεύθυνση Αγροτικής Ανάπτυξης της έδρας της, και 
στον ΟΠΕΚΕΠΕ, ετήσια έκθεση, σχετικά με τις εργασίες 
που εκτελέστηκαν κατά το προηγούμενο έτος υλοποίη¬ 
σης του προγράμματος. Η εν λόγω έκθεση υποβάλλεται 
σύμφωνα με τις διατάξεις ορίζονται που στο άρθρο13 
παρ. 1 του καν (Ε.Κ) 2080/2005. 

Η τελική έκθεση, με την εξαίρεση της παραγράφου 
2 του άρθρου 13 του Καν (ΕΚ) 2080/2005, συνυποβάλ¬ 
λεται με την αίτηση εξόφλησης και περιλαμβάνει τα 
στοιχεία που ορίζονται στο άρθρο 13, παρ. 3 του εν 
λόγω κανονισμού. 

Οι εκθέσεις, ετήσιες και τελικές, περιλαμβάνουν επι¬ 
πλέον περιγραφή των ενεργειών που ενδεχομένως 
υλοποιήθηκαν από τους υπεργολάβους και αναλυτικό 
πίνακα δαπανών ανά δράση και κατηγορία δαπάνης. 

Η Ο.Ε.Φ. για το μέρος του προγράμματος που υλο¬ 
ποιείται σε άλλους Νομούς από εκείνον της έδρας της, 
διαβιβάζει στις αρμόδιες Δ.Α.Α την σχετική ετήσια έκ¬ 
θεση. 

Άρθρο 12 
Έλεγχοι 

Η πορεία υλοποίησης του εγκεκριμένου προγράμμα¬ 
τος παρακολουθείται με επιτόπιους, τακτικούς και δειγ¬ 
ματοληπτικούς τεχνοοικονομικούς ελέγχους με σκοπό 
την διαπίστωση της ακρίβειας των στοιχείων που πε¬ 
ριλαμβάνονται στις αιτήσεις χρηματοδότησης. 

Α. Οι τακτικοί επιτόπιοι έλεγχοι διενεργούνται από 
τριμελή επιτροπή υπαλλήλων της Δ.Α.Α της έδρας της 
Ο.Ε.Φ που αποτελείται από: 

- ένα υπάλληλο ΠΕΟΙ Γεωπονικού, 

- ένα υπάλληλο ΠΕ10 Οικονομικού και 

- ένα υπάλληλο ΠΕ09 ή ΔΕ Διοικητικού, 

και τους αναπληρωτές τους, οι οποίοι ορίζονται με 
απόφαση του οικείου Νομάρχη κατόπιν εισήγησης του 
Δ/ντού Αγρ. Ανάπτυξης, υπό την προϋπόθεση ότι οι 
υπάλληλοι της εν λόγω επιτροπής δεν συμμετέχουν 
στις οικείες Τ.Ε.Ο.Ε.Φ. 

Η ανωτέρω οριζόμενη Επιτροπή τακτικού ελέγχου, σε 
κάθε επιτόπια μετάβαση, ελέγχει: 

1. Τις δαπάνες που πραγματοποιήθηκαν μέχρι την 
ημερομηνία ελέγχου, βάσει καταστάσεων δαπανών οι 
οποίες έχουν ενημερωθεί από την ΟΕΦ, και παρέχονται 
σε ηλεκτρονική και έντυπη μορφή για το σκοπό του 
ελέγχου. Επί των αναλυτικών καταστάσεων δαπανών 
προτείνεται η έγκριση ή η απόρριψή τους με σχετι¬ 
κή καταγραφή των αντίστοιχων δαπανών στις στήλες 
«εγκριθείσες» και «απορριφθείσες δαπάνες» αντιστοί- 
χως και με σύντομη αιτιολόγηση του λόγου απόρριψης 
στη στήλη «παρατηρήσεις». 

2. Την τήρηση των όρων έγκρισης του άρθρου 2 του 
καν(ΕΚ) 2080/2005. 

3. Την εξέλιξη του φυσικού αντικειμένου των δράσεων 
και ιδίως των επενδυτικών μέτρων στην περιφέρεια 
αρμοδιότητας της Διεύθυνσης Αγροτικής Ανάπτυξης. 

Στη συνεχεία συντάσσεται πρακτικό τεχνικοοικονομι- 
κού ελέγχου για την υλοποίηση του προγράμματος. 

Οι τακτικοί επιτόπιοι έλεγχοι διενεργούνται με ευθύνη 
της Δ.Α.Α, αφορούν σε τρίμηνη περίοδο υλοποίησης 
του προγράμματος και τα αποτελέσματά τους δια¬ 
βιβάζονται εντός του μηνός που έπεται του ελέγχου 
στην Διεύθυνση ΔΗΛΙΖΩ του ΟΠΕΚΕΠΕ. Ο έλεγχος του 
τελευταίου τριμήνου, κατ'έτος διενεργείται από την 
Διεύθυνση Αγροτικής Ανάπτυξης οπωσδήποτε πριν την 
υποβολή από την ΟΕΦ, της αίτησης χρηματοδότησης 
και αποδέσμευσης των εγγυήσεων στη Δ/νση ΔΗΛΙΖΩ 
του ΟΠΕΚΕΠΕ. 

Οι έλεγχοι είναι αιφνιδιαστικοί. Εν τούτοις για την 
διευκόλυνση του ελέγχου επιτρέπεται η έγγραφη ενη¬ 
μέρωση της υπό έλεγχο Ο.Ε.Φ., τουλάχιστο 48 ώρες 
πριν από την ημερομηνία διενέργειάς του. 

Η ημερομηνία του επιτόπιου ελέγχου δύναται να 
μετατεθεί σε περιπτώσεις που κατά την κρίση της Δι¬ 
εύθυνση Αγροτικής Ανάπτυξης υπάρχει αντικειμενική 
δυσκολία διενέργειάς του, κατά τρεις εργάσιμες ημέρες, 
πέραν της οριζόμενης στην παρούσα παράγραφο. 

Τα αποτελέσματα των τακτικών επιτόπιων ελέγχων 
συμπεριλαμβάνονται στην έκθεση αξιολόγησης η οποία 
συντάσσεται από τις Δ.Α.Α, και υποβάλλεται στην Δ/νση 
ΔΗΛΙΖΩ του ΟΠΕΚΕΠΕ μαζί με το πρακτικό τακτικού 
επιτόπιου ελέγχου του τελευταίου τριμήνου, με την κα¬ 
τάθεση του φακέλου εξόφλησης του προγράμματος. 


Η έκθεση αξιολόγησης αφορά στην εν γένει κατα¬ 
γραφή της τήρησης: 

- Του χρονοδιαγράμματος υλοποίησης του έργου και 
τυχόν αποκλίσεων. 

- Των διαδικασιών ανάθεσης έργων και προμηθειών. 

- Των διατάξεων της παρούσης για την επιλεξιμότητα 
των δαπανών του προγράμματος. 

- της υποχρέωσης κατάθεσης της ιδίας συμμετο¬ 
χής· 

Για κάθε τακτικό επιτόπιο έλεγχο καταρτίζεται ξεχω¬ 
ριστός φάκελος με αντίγραφα των αποδείξεων και των 
επαληθεύσεων των ελέγχων που παραμένει στο αρχείο 
της Δ/νσης Αγροτικής Ανάπτυξης για κάθε εθνικό ή 
κοινοτικό έλεγχο. 

Σε περίπτωση που οι επιμέρους δράσεις του εγκεκρι¬ 
μένου προγράμματος ή μέρος αυτών υλοποιούνται σε 
άλλον ή άλλους νομούς από εκείνο της έδρας της Ο.Ε.Φ., 
διενεργούνται τακτικοί επιτόπιοι έλεγχοι της πορείας 
υλοποίησης των εν λόγω δράσεων, από αντίστοιχες 
επιτροπές υπαλλήλων των οικείων νομαρχιακών αυτο¬ 
διοικήσεων οι οποίες δεν συμμετέχουν στις ΤΕΟΕΦ. 

Οι έλεγχοι αυτοί αφορούν στην εξέλιξη του φυσικού 
αντικειμένου των δράσεων και ιδίως των επενδυτικών 
μέτρων που υλοποιούνται στην περιφέρεια αρμοδιότη¬ 
τας της Διεύθυνσης Αγροτικής Ανάπτυξης του Νομού. 
Οι Διευθύνσεις Αγροτικής Ανάπτυξης της περιφέρειας 
δεν διενεργούν οικονομικούς ελέγχους καθόσον τα οι¬ 
κονομικά στοιχεία τηρούνται στην ΟΕΦ και ελέγχονται 
από την αρμοδία Διεύθυνση Αγροτικής Ανάπτυξης της 
έδρας της ΟΕΦ. Τα αποτελέσματα των ελέγχων αυ¬ 
τών αποστέλλονται στον ΟΠΕΚΕΠΕ και στην Διεύθυν¬ 
ση Αγροτικής Ανάπτυξης της έδρας της ΟΕΦ ώστε να 
ληφθούν υπόψη στην έκθεση αξιολόγησης. 

Κατά τον τακτικό έλεγχο της Ο.Ε.Φ. παρίσταται ο 
νόμιμος εκπρόσωπός της ή άλλο εξουσιοδοτημένο πρό¬ 
σωπο του φορέα, ο οποίος προσυπογράφει το σχετικό 
πρακτικό και λαμβάνει αντίγραφο αυτού. 

Σε περίπτωση διαφωνίας του νόμιμου εκπροσώπου 
της Ο.Ε.Φ με τις διατυπούμενες στο πρακτικό διαπιστώ¬ 
σεις της επιτροπής τακτικού ελέγχου, η Ο.Ε.Φ έχει δικαί¬ 
ωμα να υποβάλλει εντός 5 εργάσιμων ημερών, ένσταση 
στην Δ/νση Αγροτικής Ανάπτυξης για επανέλεγχο από 
δευτεροβάθμια τριμελή επιτροπή, η οποία ορίζεται με 
απόφαση του οικείου Νομάρχη και αποτελείται από: 

- τον Δ/ντή της Δ/νσης Αγροτικής Ανάπτυξης 

- τον Δ/ντή της Δ/νσης Οικονομικού 

- τον Δ/ντή της Δ/νσης Διοικητικού και 
τους αναπληρωτές τους 

Έργο της δευτεροβάθμιας επιτροπής είναι η επιτόπια 
εξέταση της ένστασης εντός 15 ημερών από την κατά¬ 
θεσή της. Η απόφασή της είναι οριστική. 

Β. Οι επιτόπιοι δειγματοληπτικοί έλεγχοι διενεργού- 
νται από τριμελείς επιτροπές που ορίζονται με απόφαση 
του Προέδρου του ΟΠΕΚΕΠΕ και αποτελούνται από 
υπαλλήλους των Δ/νσεων ΔΗΛΙΖΩ και Οικονομικού με 
εισήγηση, της Δ/νσης ΔΗΛΙΖΩ του ΟΠΕΚΕΠΕ. Η Διεύ¬ 
θυνση ΔΗΛΙΖΩ του ΟΠΕΚΕΠΕ ενημερώνει εγγράφως 
στην ημερομηνία που προβλέπεται στο άρθρο 14 παρ. 
3 του Καν(ΕΚ) 2080/2005, τις Ο.Ε.Φ. για την ημερομηνία 
επιτόπιου ελέγχου. Το δείγμα των εν λόγω επιτόπιων 
ελέγχων περιλαμβάνει τουλάχιστον 30% των οργανώ¬ 
σεων παραγωγών και το σύνολο των άλλων οργανώσε¬ 
ων ελαιουργικών φορέων, που επωφελούνται από την 

κοινοτική χρηματοδότηση, με βάση τις διατάξεις του 
Καν (ΕΚ)2080/2005 και καθορίζεται βάσει μιας ανάλυσης 
κινδύνου σύμφωνα με τα κριτήρια του άρθρου 14 παρ. 
4 του καν(ΕΚ) 2080/2005. Το δείγμα του 30% επί των 
Ο.Ε.Φ. - Οργανώσεων Παραγωγών, ορίζεται κατ’ έτος ού¬ 
τως ώστε, με τη λήξη της τριετούς περιόδου εφαρμογής 
των προγραμμάτων να έχει ελεγχθεί, κατά το δυνατόν, 
το σύνολον των ΟΕΦ - Οργανώσεων Παραγωγών, που 
υλοποιούν τα προγράμματα δραστηριοτήτων. 

Οι ως άνω έλεγχοι πραγματοποιούνται κατά τη διάρ¬ 
κεια και μετά την υλοποίηση των προγραμμάτων σύμ¬ 
φωνα με τις ημερομηνίες που προβλέπονται στο άρθρο 
14 παρ 2 του καν(ΕΚ)2080/2005. Ειδικότερα, 

• Οι ΟΕΦ-ΟΠ, προβλέπεται να ελεγχθούν στην τριετή 
περίοδο εφαρμογής των προγραμμάτων, τουλάχιστον 
μία φορά η κάθε μία, σε ένα έτος υλοποίησης, και κατά 
το διάστημα από την πληρωμή της προκαταβολής έως 
πριν την πληρωμή της εξόφλησης. 

• Οι λοιπές Οργανώσεις Φορέων και οι διεπαγγελμα- 
τικές Οργανώσεις ελέγχονται στο σύνολό τους, ετη- 
σίως τουλάχιστον μία φορά μετά την πληρωμή της 
προκαταβολής. 

Κατά τον έλεγχο διαπιστώνεται η τήρηση των όρων 
χορήγησης της κοινοτικής χρηματοδότησης ιδίως όσον 
αφορά 

1. στους όρους έγκρισης του προγράμματος, 

2. στην υλοποίηση των εγκριθέντων προγραμμάτων, 

3. στις δαπάνες που πράγματι πραγματοποιήθηκαν, 
και 

4. στη χρηματοδοτική συμβολή των σχετικών ελαι- 
ουργικών φορέων. 

Η ως άνω οριζόμενη επιτροπή δειγματοληπτικών ελέγ¬ 
χων, σε κάθε επιτόπια μετάβαση συντάσσει πρακτικό 
τεχνικοοικονομικού ελέγχου και έκθεση αξιολόγησης 
του προγράμματος. 

Για κάθε επιτόπιο δειγματοληπτικό έλεγχο συντάσ- 
σεται λεπτομερής έκθεση ελέγχου που περιλαμβάνει 
τουλάχιστον τα στοιχεία του άρθρου 15 του καν (ΕΚ) 
2080/2005 και καταρτίζεται ξεχωριστός φάκελος με τις 
αποδείξεις και τις επαληθεύσεις των ελέγχων, τις παρα¬ 
τυπίες, και ενδεχομένως τις προτεινόμενες κυρώσεις. 

Συστήνεται Δευτεροβάθμια Επιτροπή του ΟΠΕΚΕΠΕ 
για την εξέταση των ενστάσεων, με απόφαση του Προ¬ 
έδρου του ΟΠΕΚΕΠΕ, αποτελούμενη από: 

- τον Προϊστάμενο της Δ/νσης ΔΗ.ΛΙ.ΖΩ. με αναπλη¬ 
ρωτή τον Προϊστάμενο του τμήματος Λιπαρών και Πρω- 
τεϊνούχων Προϊόντων της ιδίας Δ/νσης , 

- τον Προϊστάμενο της Δ/νσης Οικονομικού με ανα¬ 
πληρωτή τον Προϊστάμενο του τμήματος Εξόδων Πα¬ 
ρέμβασης της ιδίας Δ/νσης, 

- τον Προϊστάμενο της Δ/νσης ΟΑΒΙΠ με αναπληρωτή 
τον Προϊστάμενο του τμήματος Οπωροκηπευτικών της 
ιδίας Δ/νσης. 

Έργο της επιτροπής είναι η εξέταση ενστάσεων, κατά 
των αποτελεσμάτων του δειγματοληπτικού ελέγχου του 
παρόντος άρθρου. 

Άρθρο 13 

Τρόπος πληρωμής 

Στο σώμα της σύμβασης ο δικαιούχος φορέας ανα¬ 
γράφει τον τρόπο χορήγησης της χρηματοδότησης. 


Μετά την υποβολή των φακέλων της α' και β' δόσης 
προκαταβολής ή εξόφλησης, η Διεύθυνση ΔΗΛΙΖΩ τμή¬ 
μα, Λιπαρών και Πρωτεϊνούχων Προϊόντων αναγνωρί¬ 
ζει και εκκαθαρίζει την αντίστοιχη χρηματοδότηση και 
διαβιβάζει τους σχετικούς φακέλους πληρωμής στην 
Διεύθυνση Οικονομικού του ΟΠΕΚΕΠΕ για περαιτέρω 
έλεγχο και έκδοση εντολής πληρωμής σύμφωνα με τις 
διατάξεις και τις προθεσμίες που προβλέπονται στον 
Καν (ΕΚ) 2080/2005 και στην παρούσα απόφαση. 

Άρθρο 14 

Κυρώσεις 

Σε περίπτωση που οι Ο.Ε.Φ. αθετήσουν τις υποχρεώ¬ 
σεις τους ή δεν υλοποιήσουν δραστηριότητες των εγκε¬ 
κριμένων προγραμμάτων ή διαπιστωθούν παρατυπίες 
κατά την εφαρμογή του προγράμματος εργασίας, επι¬ 
βάλλονται οι κυρώσεις που προβλέπονται στο άρθρο 16 
του Καν.(ΕΚ) 2080/2005 με την ακόλουθη διαδικασία: 

Οι αρμόδιες υπηρεσίες ελέγχου (Διεύθυνση Αγροτι¬ 
κής Ανάπτυξης, ΟΠΕΚΕΠΕ) συντάσσουν σχετική έκθεση 
διαπίστωσης παρατυπιών την οποία κοινοποιούν στο 
φορέα με αποδεικτικό παραλαβής ή με έκθεση άρνησης 
ή με θυροκόλληση. Ο φορέας σε περίπτωση που το επι¬ 
θυμεί, καταθέτει τις απόψεις στην ελέγχουσα υπηρεσία 
εντός 10 ημερών. Η ελέγχουσα υπηρεσία λαμβάνοντας 
υπόψη τις απόψεις του φορέα εισηγείται στη Δ/νση ΔΗ- 
ΛΙΖΩ του ΟΠΕΚΕΠΕ σχετικά με την παρατυπία. Η Δ/νση 
ΔΗΛΙΖΩ του ΟΠΕΚΕΠΕ αποστέλλει έκθεση στην Δ/νση 
ΠΑΠ Δενδρ/κής του Υπουργείου Αγροτικής Ανάπτυξης 
και Τροφίμων. Η Δ/νση ΠΑΠ Δενδρ/κής λαμβάνοντας 
υπόψη την παραπάνω έκθεση εισηγείται στον Γενικό 
Γραμματέα του Υπ. Αγροτικής Ανάπτυξης και Τροφίμων 
για έκδοση απόφασης επιβολής κύρωσης. 

Η επιστροφή αχρεωστήτως καταβληθέντων ποσών δι- 
ενεργείται, σύμφωνα με τα οριζόμενα στο άρθρο 17 του 
Καν. 2080/2005 της Επιτροπής και ακολουθείται η διαδι¬ 
κασία του άρθρου 28 του ν. 2520/1997 όπως ισχύει. 

Αρθρο 15 

Παρακολούθηση και διαχείριση 
των προγραμμάτων εργασίας 

Ως αρμόδιος Εθνικός Οργανισμός για την παρακολού¬ 
θηση, τη διαχείριση και τον έλεγχο της καλής εκτέλεσης 
και την καταβολή της σχετικής χρηματοδότησης των 
προγραμμάτων εργασίας των Ο.Ε.Φ. που υλοποιούνται 
με βάση τον Καν. (ΕΚ) 2080/2005 της Επιτροπής και την 
παρούσα απόφαση, ορίζεται ο «Οργανισμός Πληρωμών 
και Ελέγχου Κοινοτικών Ενισχύσεων Προσανατολισμού 
και Εγγυήσεων» (Ο.Π.Ε.Κ.Ε.Π.Ε.). 

Για τα προγράμματα εργασίας τα οποία καλύπτουν 
περισσότερους από ένα νομούς της χώρας, οι Ο.Ε.Φ. με¬ 
ριμνούν για τη θεώρηση και την αποστολή αντιγράφων 
εγκεκριμένων προγραμμάτων εργασίας στις Δ.Α.Α στην 
έδρα των οποίων υλοποιείται το πρόγραμμα. 

Ο ΟΠΕΚΕΠΕ υποχρεούται να συλλέγει και να αποστέλ¬ 
λει στη Διεύθυνση ΠΑΠ Δενδροκηπευτικής τα απαραίτη¬ 
τα στοιχεία για τη σύνταξη και υποβολή των εκθέσεων 
που προβλέπονται στο άρθρο 18 παρ. 3 του Καν. (ΕΚ) 
2080/2005 της Επιτροπής, για την εξέλιξη της πορείας 
των προγραμμάτων σε κάθε φάση υλοποίησης τους. 

Άρθρο 16 

Κοινοτική και εθνική συμμετοχή στην Χρηματοδότηση 

Η κοινοτική χρηματοδότηση που διατίθεται για την 
εφαρμογή της παρούσας, σύμφωνα με το άρθρο 8 του 
Καν. (ΕΚ) 865/2004, εξασφαλίζεται από το ποσό που 
προκύπτει από το ποσοστό που παρακρατείται σύμ¬ 
φωνα με το άρθρο 110 θ παράγραφο 4 του Καν. (ΕΚ) 
1782/2003, το οποίο ορίζεται σε 2% και ανέρχεται σε 
11,09 εκ. € 

Η εθνική συμμετοχή, υπολογίζεται σε 2,5 εκ. € για το 
έτος 2006, 2,7 εκ. € για το έτος 2007 και 2,9 εκ. € για 
το έτος 2008 ετησίως για τα προγράμματα που εκτε- 
λούνται από 1η Απριλίου 2006 έως 31η Μαρτίου του 
2009. Η εν λόγω δαπάνη θα καλυφθεί από τον τακτικό 
προϋπολογισμό του Υπουργείου Αγροτικής Ανάπτυξης 
και Τροφίμων, ΚΑΕ 5423Φ 29/110. 


Αρθρο 17 

Εξουσιοδοτικές διατάξεις 

Εξουσιοδοτείται ο Υπουργός Αγροτικής Ανάπτυξης 
και Τροφίμων όπως με αποφάσεις του καθορίζει τις 
λεπτομέρειες εφαρμογής της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2006 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Ε. ΜΠΑΣΙΑΚΟΣ 

ΥΠΟΔΕΙΓΜΑ I 


ΑΙΤΗΣΗ ΕΓΚΡΙΣΗΣ Ο.Ε.Φ. 

ΗΜΕΡΟΜΗΝΙΑ: 


ΕΤΑΙΡΙΚΗ ΕΠΩΝΥΜΙΑ. 

ΝΟΜΙΚΗ ΜΟΡΦΗ. 

ΤΗΛ.ΡΑΧ 

Ε ΜΑΗ.. 

ΔΙΕΥΘΥΝΣΗ . 

ΔΙΟΙΚΗΤ.ΕΔΡΑΣ. 

ΕΜΠΟΡΙΚΗΣ ΕΔΡΑΣ. 

ΕΔΡΑΣ ΕΠΕΝΔΥΣΗΣ. 

ΝΟΜΙΜΟΣ ΕΚΠΡΟΣΩΠΟΣ 

ΔΙΕΥΘΥΝΣΗ. 

ΤΗΛ. 

ΑΡΜΟΔΙΟΣ ΕΠΙΚΟΙΝΩΝΙΑΣ... 

Α.Φ.Μ. 

ΔΟΥ. 


Αριθ. Πρωτ.: 

ΠΡΟΣ: 

1. ΥΠ. ΑΓΡΟΤΙΚΗΣ ΑΝΑΠΤΥΞΗΣ ΚΑΙ 
ΤΡΟΦΙΜΩΝ 

Αχαρνών 2 
101 76 Αθήνα 

2. Δ.Α.Α της έδρας του Φορέα 


Παρακαλώ για την έγκρισή μου 
ως Ο.Ε.Φ. στα πλαίσια του Καν.(ΕΚ) 
2080/2005 


Ο Αϊτών 


Βεβαιώνεται 

το γνήσιο της υπογραφής 


το νόμιμο της εκπροσώπησης 


ΑΠΟΔΕΙΞΗ ΠΑΡΑΛΑΒΗΣ 

ΗΜΕΡΟΜΗΝΙΑ 

ΑΡ. ΠΡΩΤ. 

ΥΠΟΓΡΑΦΗ 


Συνημμένα: 

1) Επικυρωμένο καταστατικό του νομικού προσώπου της οργάνωσης. 

2) Αποδεικτικά έγγραφα της υλικοτεχνικής της υποδομής της οργάνωσης. 

3) Υπ. δήλωση ότι ο η οργάνωση θα υποβάλλει πρόγραμμα εργασίας για έναν τουλάχιστον από 
τους τομείς δράσης που αναφέρονται στο άρθρο 5 παράγραφος 1 στοιχεία α), β), γ), δ), ε), Καν. 
(ΕΚ) 2080/2005 ή συνημμένο πρόγραμμα σε περίπτωση ταυτόχρονης υποβολής. 

4) Υπεύθυνη δήλωση του νομίμου εκπροσώπου της οργάνωσης, (η εκπροσώπηση της οργάνωσης 

να αποδεικνύεται με πληρεξούσιο ή από το καταστατικό της ή με κάθε άλλο μέσο νόμιμης 
εκπροσώπησης), ότι η οργάνωση αναλαμβάνει την υποχρέωση να υπόκειται σε όλους τους 
ελέγχους που προβλέπονται στο άρθρο 14 του Καν. (ΕΚ) 2080/2005 της Επιτροπής και στην 
παρούσα απόφαση. _ 

5) Υπεύθυνες δηλώσεις των φορέων - μελών της οργάνωσης, ότι δεν αποτελούν μέλη μιας άλλης 
εγκεκριμένης οργάνωσης δυνάμει του Καν. (ΕΚ) 2080/2005 της Επιτροπής ή για τις οργανώσεις 
που αναφέρονται στο Άρθρο 2 παρ. 2 α) του εν λόγω κανονισμού, υπ. δήλωση του νομίμου 
εκπροσώπου ότι τα μέλη της οργάνωσης παραγωγών δεν μετέχουν σε άλλη εγκεκριμένη οργάνωση 
παραγωγών. 

6) Υπεύθυνη δήλωση ότι οι οργανώσεις δεσμεύονται εγγράφως για λογαριασμό τους ή για 
λογαριασμό των μελών τους, να μην λάβουν για τις δραστηριότητες που έχουν πράγματι 
χρηματοδοτηθεί βάσει του άρθρου 8 του Καν. (ΕΚ) 865/2004, καμία άλλη χρηματοδότηση στο 
πλαίσιο άλλου εθνικού ή κοινοτικού καθεστώτος στήριξης. 

7) Υπ. δήλωση ότι δεν έχουν υποβληθεί στην οργάνωση κυρώσεις για παρατυπία σε σχέση με το 
καθεστώς ενίσχυσης στην παραγωγή που προβλέπεται από τον κανονισμό 136/66 ΕΟΚ του 
Συμβουλίου στη διάρκεια των περιόδων εμπορίας 2002/2003 ή 2003/2004. 

8) Υπ. δήλωση ότι δεν έχουν επιβληθεί στην οργάνωση κυρώσεις για παρατυπία σε σχέση με το 
σύστημα χρηματοδότησης των προγραμμάτων δραστηριοτήτων των οργανώσεων παραγωγών 
ελαιολάδου που προβλέπεται από τον κανονισμό (ΕΚ) 1638/98 του Συμβουλίου, στη διάρκεια των 
περιόδων εμπορίας 2002/03 ή 2003/2004. 

9) Για τις οργανώσεις που εντάσσονται στην περίπτωση του Άρθρου 2 παρ. 2 α), κατάσταση των 

ελαιοπαραγωγών μελών τους σε ηλεκτρονική μορφή καθώς και υπεύθυνη δήλωση υπογεγραμμένη 
από το νόμιμο εκπρόσωπο και με βεβαίωση του γνησίου της υπογραφής του, όπου να δηλώνεται 
ότι τα στοιχεία που επισυνάπτονται σε ηλεκτρονική μορφή είναι αληθή, και για τις οργανώσεις που 
εντάσσονται στις περιπτώσεις του Άρθρου 2 παρ, 2β), γ), δ) κατάσταση των μελών τους με 
αναφορά στην έδρα του κάθε μέλους. _ 

ΥΠΟΔΕΙΓΜΑ II 


ΑΙΤΗΣΗ ΕΓΚΡΙΣΗΣ ΚΑΙ ΧΡΗΜΑΤΟΔΟΤΗΣΗΣ ΠΡΟΓΡΑΜΜΑΤΟΣ ΕΡΓΑΣΙΑΣ 


ΕΤΑΙΡΙΚΗ ΕΠΩΝΥΜΙΑ. 

ΝΟΜΙΚΗ ΜΟΡΦΗ. 

ΤΗΛ.ΡΑΧ 

Ε ΜΑΙΙ.. 

ΔΙΕΥΘΥΝΣΗ . 

ΔΙΟΙΚΗΤ.ΕΔΡΑΣ. 

ΕΜΠΟΡΙΚΗΣ ΕΔΡΑΣ. 

ΕΔΡΑΣ ΕΠΕΝΔΥΣΗΣ. 

ΝΟΜΙΜΟΣ ΕΚΠΡΟΣΩΠΟΣ 

ΔΙΕΥΘΥΝΣΗ. 

ΤΗΛ. 

ΑΡΜΟΔΙΟΣ ΕΠΙΚΟΙΝΩΝΙΑΣ... 

Α,Φ.Μ. 

ΔΟΥ. 


ΗΜΕΡΟΜΗΝΙΑ: 


Αριθ. Πρωτ.: 

ΠΡΟΣ: 

1. ΥΠ. ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Αχαρνών 2 
101 76 Αθήνα 

2. Δ.Α.Α της έδρας του Φορέα 


Παρακαλώ για έγκριση του 
προγράμματος εργασίας που 
καταθέτω στα πλαίσια Καν.(ΕΚ) 
2080/2005 και τη χορήγηση της 
αντίστοιχης χρηματοδότησης 


Ο Αϊτών 


Βεβαιώνεται 

συνημμένο: το γνή σ | 0 Τ ης υπογραφής 

το πρόγραμμα εργασίας 


το νόμιμο της εκπροσώπησης 


ΑΠΟΔΕΙΞΗ 

ΠΑΡΑΛΑΒΗΣ 


ΗΜΕΡΟΜΗΝΙΑ 


ΑΡ. ΠΡΩΤ. 


ΥΠΟΓΡΑΦΗ 

ΥΠΟΔΕΙΓΜΑ III 

ΑΙΤΗΣΗ ΤΡΟΠΟΠΟΙΗΣΗΣ ΤΟΥ ΠΡΟΓΡΑΜΜΑΤΟΣ ΕΡΓΑΣΙΑΣ 

ΗΜΕΡΟΜΗΝΙΑ: 

ΕΤΑΙΡΙΚΗ ΕΠΩΝΥΜΙΑ. Αριθ. Πρωτ.: 


ΝΟΜΙΚΗ ΜΟΡΦΗ. ΠΡΟΣ: ΥΠ. ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΤΡΟΦΙΜΩΝ 

ΤΗΛ.ΡΑΧ. 

Αχαρνών 2 

ΕΜΑΙΙ.. 101 76 Αθήνα 

ΔΙΕΥΘΥΝΣΗ . 


ΔΙΟΙΚΗΤ.ΕΔΡΑΣ 


ΕΜΠΟΡΙΚΗΣ ΕΔΡΑΣ. 

ΕΔΡΑΣ ΕΠΕΝΔΥΣΗΣ. 

ΝΟΜΙΜΟΣ ΕΚΠΡΟΣΩΠΟΣ 

ΔΙΕΥΘΥΝΣΗ. 

ΤΗΛ. 

ΑΡΜΟΔΙΟΣ ΕΠΙΚΟΙΝΩΝΙΑΣ 

Α.Φ,Μ. 

ΔΟΥ. 


ΑΠΟΔΕΙΞΗ ΠΑΡΑΛΑΒΗΣ 

ΗΜΕΡΟΜΗΝΙΑ 

ΑΡ.ΠΡΩΤ. 


Ο αϊτών 

Βεβαιώνεται 

το γνήσιο της υπογραφής 
το νόμιμον της εκπροσώπησης 


Παρακαλώ να εγκρίνετε την 
τροποποίηση του προγράμματος 
εργασίας που έχει κατατεθεί στα 
πλαίσια του Καν.(ΕΚ) 2080/2005 


ΥΠΟΓΡΑΦΗ 

ΥΠΟΔΕΙΓΜΑ IV 
ΣΥΜΒΑΣΗ 

ΟΠΕΚΕΠΕ ΜΕ ΟΕΦ. 

ΑΡΙΘΜΟΣ ΣΥΜΒΑΣΗΣ 

ΓΙΑ ΤΗΝ ΥΛΟΠΟΙΗΣΗ ΤΟΥ ΕΓΚΕΚΡΙΜΕΝΟΥ ΠΡΟΓΡΑΜ¬ 
ΜΑΤΟΣ ΔΡΑΣΤΗΡΙΟΤΗΤΩΝ ΚΑΝ(ΕΚ)1334/02 
Ο Οργανισμός Πληρωμών Ελέγχου Κοινοτικών Ενι¬ 
σχύσεων Προσανατολισμού και Εγγυήσεων (ΟΠΕΚΕΠΕ) 
καλούμενος «αρμόδιος οργανισμός» εκπροσωπούμενος 
από τον Πρόεδρο αυτού κ. 

αφενός 

και 

η Ο.Ε.Φ.στο εξής καλούμε¬ 

νη «ο αντισυμβαλλόμενος» εκπροσωπούμενη από τον 

νόμιμο εκπρόσωπο της Ο.Ε.Φ.στα πλαίσια της 

.απόφασης έγκρισης του προγράμματος. 

αφετέρου 

Έχοντας υπόψη: 

τον κανονισμό (ΕΚ) αριθμ. 2080/2005 για τις λεπτομέ¬ 
ρειες εφαρμογής του κανονισμού (ΕΚ) αριθμ. 865/04 του 
Συμβουλίου όσον αφορά τα προγράμματα δραστηριο¬ 
τήτων των οργανώσεων ελαιουργικών φορέων, 
συμφώνησαν τα ακόλουθα: 

Άρθρο 1 - Αντικείμενο 

1. Ο αντισυμβαλλόμενος υποχρεούται να εκτελεί τις 
ενέργειες, των οποίων αντικείμενο είναι το εξής: 

α). 

β). 


Υ). 


δ). 


ε). 


όπως καθορίζονται στο εγκριθέν πρόγραμμα με την 

αριθ.απόφαση του Υπ. Αγροτικής Ανάπτυξης 

και Τροφίμων . 

Ο αντισυμβαλλόμενος είναι, έναντι του αρμοδίου ορ¬ 
γανισμού, ο μόνος υπεύθυνος για την εκτέλεση της 
ενέργειας και ο μόνος συνομιλητής αυτού. 

Ο αρμόδιος οργανισμός σε καμία περίπτωση δεν 
δύναται να υποστεί τις συνέπειες των ενδεχομένων 
διαφορών μεταξύ του αντισυμβαλλόμενου και των εν¬ 
δεχομένων εταίρων ή/ και υπεργολάβων αυτού. 

Η παρούσα σύμβαση τροποποιείται μόνο με έγγραφη 
συμφωνία μεταξύ των συμβαλλόμενων μερών, κατόπιν 
αιτιολογημένης αιτήσεως ενός εξ’ αυτών. Οι ενδεχόμε¬ 
νες τροποποιήσεις λαμβάνουν τον τύπο συμπληρωμα¬ 
τικής σύμβασης που υπογράφεται από καθένα από τα 
συμβαλλόμενα μέρη. 

Η παρούσα σύμβαση δεν δύναται να τροποποιηθεί 
κατά το τελευταίο εξάμηνο πριν από το τέλος της 
περιόδου που αναφέρεται στο άρθρο 2 παράγραφος 1 
της παρούσας. 

Αρθρο 2 
Διάρκεια 

1. Η παρούσα σύμβαση παράγει αποτελέσματα από 
την ημέρα της υπογραφής και λήγει την. 


2. Οι ενέργειες που προβλέπονται στο άρθρο 1 της 
παρούσας, πραγματοποιούνται από την ημερομηνία 
υπογραφής της σύμβασης και παύουν κατά την λήξη 
της. 

Αρθρο 3 

Χρηματοδοτική συμμετοχή της Κοινότητας 

1. Η κοινοτική χρηματοδοτική συμμετοχή αντιστοιχεί 

• σε ποσοστό 100% για τον τομέα της παρακολούθη¬ 
σης -διοικητικής διαχείρισης του τομέα αγοράς ελαι- 
ολάδου 

• σε ποσοστό 100% για τον τομέα βελτίωσης του 
περιβαλλοντικού αντίκτυπου της ελαιοκαλλιέργειας, 

• σε ποσοστό 100% των παγίων και 75% των λοιπών 
δαπανών για τον τομέα βελτίωσης ποιότητας της πα¬ 
ραγωγής ελαιολάδου και επιτραπέζιων ελιών και 

• σε ποσοστό έως 50% για τον τομέα της ιχνηλασι- 
μότητας πιστοποίησης και προστασίας της ποιότητας 
ελαιολάδου και επιτραπέζιας ελιάς ή ποσοστό έως 75% 
για τα προγράμματα του εν λόγω τομέα, που διεξάγο¬ 
νται σε τρεις τουλάχιστον τρίτες χώρες ή κράτη μέλη 
μη παραγωγής από εγκεκριμένες ΟΕΦ τουλάχιστον δύο 
κρατών μελών παραγωγής. 

• σε ποσοστό έως 50% για τον τομέα της διάδοσης 
πληροφοριών σχετικά με τις δραστηριότητες των Ορ¬ 
γανώσεων φορέων για τη βελτίωση της ποιότητας του 
ελαιολάδου ή ποσοστό έως 75% για τα προγράμματα 
του εν λόγω τομέα, που διεξάγονται σε τρεις τουλά¬ 
χιστον τρίτες χώρες ή κράτη μέλη μη παραγωγής από 
εγκεκριμένες ΟΕΦ τουλάχιστον δύο κρατών μελών πα¬ 
ραγωγής. 

2. Τα ποσά που αφορούν το φόρο προστιθέμενης 
αξίας ή άλλους δασμούς και φόρους δεν λαμβάνονται 
υπόψη για τον υπολογισμό της χρηματοδοτικής συμ¬ 
μετοχής της Κοινότητας. 

3. Η χρηματοδοτική συμμετοχή της Κοινότητας δεν 
δύναται σε καμία περίπτωση να αυξηθεί, ακόμη και εάν 
το πραγματικό κόστος των σχετικών ενεργειών υπερ¬ 
βαίνει το κόστος που προσδιορίζεται από τον αντισυμ¬ 
βαλλόμενο στην προσφορά του. Ο αντισυμβαλλόμενος 
φέρει μόνος τους κινδύνους της υπέρβασης. 

4. Εάν το συνολικό κόστος των ενεργειών που ανα- 
φέρονται στο άρθρο 1 της παρούσας αποδειχθεί κατώ¬ 
τερο από το ποσό που αναφέρεται στην παράγραφο 
1 του παρόντος άρθρου, η χρηματοδοτική συμμετοχή 
της Κοινότητας μειώνεται ανάλογα. 

Άρθρο 4 

Εκτέλεση των ενεργειών 

1. Ο αντισυμβαλλόμενος αναλαμβάνει μόνος την τε¬ 
χνική και χρηματοδοτική ευθύνη των ενεργειών που 
αναφέρονται στο άρθρο 1, καθώς και την ευθύνη της 
συμβατότητας τους με τους σχετικούς εφαρμοστέους 
κανόνες ανταγωνισμού. 

2. Ο αντισυμβαλλόμενος είναι ο μόνος υπεύθυνος για 
την απόκτηση των αδειών ή εγκρίσεων που είναι ανα¬ 
γκαίες για την εκτέλεση της σύμβασης. 

3. Εντούτοις, μπορεί να ανατεθεί σε τρίτα φυσικά 
ή νομικά πρόσωπα η εκτέλεση μέρους των ενεργειών 
που εμφαίνονται στο άρθρο 1 της παρούσας, χωρίς 
πάντως να απαλλάσσεται από τις υποχρεώσεις που τον 
βαρύνουν έναντι του αρμοδίου οργανισμού δυνάμει της 

παρούσας σύμβασης, και ειδικότερα από την ευθύνη που 
αναφέρεται στην παράγραφο 1 του παρόντος άρθρου. 

Πριν τη σύναψη ενδεχομένων συμβάσεων υπεργολαβί¬ 
ας, ο αντισυμβαλλόμενος ανακοινώνει στον αρμόδιο ορ¬ 
γανισμό το όνομα και την εταιρική επωνυμία των τρίτων, 
στους οποίους προτίθεται να αναθέσει την εκτέλεση 
μέρους της ενέργειας, καθώς και τα ονόματα ενδεχόμε¬ 
νων συμβούλων. Η σύμβαση υπεργολαβίας συνάπτεται 
οριστικά μόνο μετά από έγγραφη έγκριση του σχεδίου 
της από τον αρμόδιο οργανισμό. Οι αιτήσεις έγκρισης 
σχεδίων συμβάσεων υποβάλλονται υποχρεωτικά για 
όλες τις συμβάσεις που πρόκειται να υπογραφούν επί 
ποινή αποκλεισμού της δαπάνης της σύμβασης από την 
χρηματοδότηση κατά την διάρκεια υλοποίησης του ετή¬ 
σιου προγράμματος με εξαίρεση τον τελευταίο μήνα 
υλοποίησης των ετησίων προγραμμάτων. 

4. Ο αντισυμβαλλόμενος περιλαμβάνει στις ενδεχόμε¬ 
νες συμβάσεις που συνάπτει με τρίτους, ρήτρες βάσει 
των οποίων ο αρμόδιος οργανισμός δύναται να ασκεί 
τα ίδια δικαιώματα και να απολαύσει των ιδίων εγγυή¬ 
σεων και ελέγχων έναντι των υπεργολάβων, όπως και 
έναντι του ίδιου του αντισυμβαλλόμενου. 

5. Μεταβολές στην κατανομή των δαπανών, είναι ανε¬ 
κτές εντός ορίου 10% ανά δράση, εφόσον δεν υπάρχει 
υπέρβαση του εγκεκριμένου ορίου χρηματοδότησης ανά 
τομέα προγράμματος. 

6. Ο αντισυμβαλλόμενος αναλαμβάνει την υποχρέωση 
για τον ίδιο και για τους ενδεχόμενους υπεργολάβους 
του: 

- Να μην υποβάλλει αιτήσεις για να επωφεληθεί από 
άλλες κοινοτικές ή εθνικές ενισχύσεις, προκειμένου για 
την εκτέλεση των ενεργειών που αναφέρονται στο άρ- 
θροί της παρούσας. 

- Να αναφέρει σαφώς και ευανάγνωστα σε όλα τα 
έγγραφα που συντάσσει, ότι η Ευρωπαϊκή Επιτροπή 
συμμετείχε στη χρηματοδότηση των ενεργειών που 
αποτελούν αντικείμενο της παρούσας σύμβασης, σύμ¬ 
φωνα με το άρθρο 3. 

7. Ο αντισυμβαλλόμενος διαθέτει αμελλητί για την 
εκτέλεση της σύμβασης το προσωπικό που προβλέπεται 
στην πρόταση και γενικότερα το απαραίτητο προσω¬ 
πικό για την καλή εκτέλεση των έργων που του έχουν 
ανατεθεί. 

Εάν το προσωπικό καθορίζεται ονομαστικώς στην 
πρόταση, ο αντισυμβαλλόμενος ή, ενδεχομένως ο υπερ- 
γολάβος δύναται να αντικαταστήσει με προσωπικό ισό¬ 
τιμης ειδικεύσεως με την επιφύλαξη της προηγούμενης 
έγγραφης συναίνεσης του αρμόδιου οργανισμού. 

8. Ο αντισυμβαλλόμενος ενημερώνει αμελλητί εγγρά- 
φως τον αρμόδιο οργανισμό, παρέχοντάς του κάθε χρή¬ 
σιμη πληροφορία, για οποιοδήποτε γεγονός που δύνα- 
ται να παρακωλύσει την ορθή εκτέλεση της παρούσας 
σύμβασης εντός των προβλεπομένων προθεσμιών. 

Αρθρο 5 

Εκθέσεις και έγγραφα 

1. Ο αντισυμβαλλόμενος διαβιβάζει στον αρμόδιο ορ¬ 
γανισμό ετήσια έκθεση σχετικά με τις εργασίες που 
εκτελέστηκαν κατά το έτος που διέρρευσε. Η έκθεση 


αυτή διαβιβάζεται εντός ενός μηνός μετά το τέλος της 
περιόδου εκτέλεσης του προγράμματος. 

2. Ο αντισυμβαλλόμενος διαβιβάζει στον αρμόδιο ορ¬ 
γανισμό τελική έκθεση που περιλαμβάνει τα στοιχεία 
του άρθρου 12 παρ.2 β του Καν(ΕΚ)2080/2005 σχετικά με 
την εκτέλεση των εργασιών που υλοποιήθηκαν, εντός 
της προθεσμίας που ορίζεται στο άρθρο 13 παράγρα¬ 
φος 2 του Καν(ΕΚ)2080/2005. 

Οι εν λόγω εκθέσεις περιλαμβάνουν περιγραφή των 
διαφόρων ενεργειών που υλοποιήθηκαν και, ενδεχο¬ 
μένως, των ενεργειών που υλοποιήθηκαν από τους 
υπεργολάβους και παρουσιάζουν για κάθε μία ενέργεια 
τα αποτελέσματα που επιτεύχθηκαν και τις σχετικές 
δαπάνες. Η τελική έκθεση περιλαμβάνει επίσης γενική 
αξιολόγηση των ενεργειών που υλοποιήθηκαν καθώς 
και των αποτελεσμάτων που επιτεύχθηκαν. 

Αρθρο 6 

Τρόπος πληρωμής 

1. Η πληρωμή του εγκεκριμένου προγράμματος θα 
γίνει (με/χωρίς) προκαταβολή χρηματοδότησης. 

2. Ο αντισυμβαλλόμενος υποχρεούται να ανοίξει 
τραπεζικό λογαριασμό, ο οποίος θα χρησιμοποιείται 
αποκλειστικά για όλες τις οικονομικές πράξεις που θα 
πραγματοποιηθούν για τη διαχείριση της παρούσας 
σύμβασης. 

3. Η χρηματοδοτική συμμετοχή της Κοινότητας κατα¬ 
βάλλεται από τον αρμόδιο οργανισμό στον παρακάτω 
τραπεζικό λογαριασμό που ανοίγεται στο όνομα του 
αντισυμβαλλόμενου: 

Τ ράπεζα: 

Κωδικός τράπεζας: 

Κωδικός υποκαταστήματος: 

Αριθμός λογαριασμού: 

4.0 αντισυμβαλλόμενος υποχρεούται: 

- να καταβάλλει τη συνεισφορά του στον ίδιο λογα¬ 
ριασμό, ταυτόχρονα με τις καταβολές της χρηματοδο¬ 
τικής συμμετοχής της Κοινότητας. 

- να τακτοποιεί τις δαπάνες που υποβάλλονται από 
τους υπεργολάβους εντός των νομίμων προθεσμιών. 

5. Οι αιτήσεις χορήγησης προκαταβολής και υπολοί¬ 

που της χρηματοδότησης που προβλέπονται στα άρθρα 
11 και 12 του Καν.(ΕΚ) αριθ. 2080/2005, συνοδεύονται από 
καταστάσεις δαπανών και παραστατικά όπως προβλέ- 
πονται στα σχετικά άρθρα της υπ’ αριθμ.από¬ 

φασης του Υπ. Αγροτικής Ανάπτυξης και Τροφίμων. 

6. Ο αρμόδιος οργανισμός δύναται, αφού ειδοποιή¬ 
σει τον αντισυμβαλλόμενο, να αναβάλει τις πληρωμές 
εάν, βάσει των εγγράφων και των πληροφοριών που 
αναφέρονται στον παρόν άρθρο και κατόπιν τεχνικών, 
διοικητικών και λογιστικών ελέγχων, διαπιστώσει ανω¬ 
μαλίες, και ιδίως ότι η εκτέλεση των ενεργειών δεν 
συμμορφώνεται προς το συμφωνηθέν πρόγραμμα ή ότι 
η κατάσταση των δαπανών δεν αντιστοιχεί στις υλο- 
ποιηθείσες ενέργειες. Η καταβολή της αναβληθείσας 
πληρωμής πραγματοποιείται μόνο μετά την παροχή από 
τον αντισυμβαλλόμενο των αναγκαίων δικαιολογητικών 
στοιχείων. 

7. Εάν κατά τον έλεγχο διαπιστωθεί, ότι ορισμένα ποσά 
έχουν καταβληθεί αχρεωστήτως στον αντισυμβαλλόμε- 

νο, ο αρμόδιος οργανισμός προβαίνει στην ανάκτηση 
των καταβληθέντων ποσών, προσαυξημένων με τόκους 
που υπολογίζονται από την ημερομηνία της καταβολής 
έως την πραγματική ανάκτησή τους και σύμφωνα με το 
άρθρο 17 του καν(ΕΚ)2080/2005 

8, Στην περίπτωση καταγγελίας της σύμβασης, η κατα¬ 
βολή της χρηματοδοτικής συμμετοχής της Κοινότητας 
αναστέλλεται, έως ότου καθορισθούν τα αποτελέσματα 
της καταγγελίας, σύμφωνα με το άρθρο 10 παράγραφος 
4 της παρούσας. 

Αρθρο 7 

Έλεγχος 

1. Ο αντισυμβαλλόμενος και οι ενδεχόμενοι υπεργο- 
λάβοι διαθέτουν στον αρμόδιο οργανισμό όλες τις 
πληροφορίες και τα έγγραφα που είναι αναγκαία για 
να ελέγχεται η τήρηση των υποχρεώσεών τους. 

2. Ο αρμόδιος οργανισμός δύναται, ανά πάσα στιγμή, 
να διενεργεί ελέγχους εγγράφων και επιτόπιους ελέγ¬ 
χους, οι οποίοι του επιτρέπουν να παρακολουθεί την 
πρόοδο και την υλοποίηση των σχετικών ενεργειών. 
Οι εντεταλμένοι υπάλληλοι του αρμόδιου οργανισμού 
έχουν επίσης πρόσβαση στα βιβλία και σε κάθε άλλο 
έγγραφο που αναφέρεται σε δαπάνη σχετική με την 
σύμβαση, κατά τη διάρκεια της χρονικής περιόδου που 
καθορίζεται στη σύμβαση και επί πενταετία μετά τη 
λήξη της εν λόγω περιόδου. 

Άρθρο 8 

Εκπτώσεις και ενδεχόμενα έσοδα 

1. Ο αντισυμβαλλόμενος υποχρεούται να χρησιμοποιεί 
όλες τις δυνατότητες εξασφάλισης εκπτώσεων, μειώ¬ 
σεων ή προμηθειών. 

Υποχρεούται να πιστώνει το λογαριασμό που ανα- 
φέρεται στο άρθρο 6 παράγραφος 3 της παρούσας, 
με κάθε έκπτωση και κάθε μείωση ή προμήθεια που 
λαμβάνει. 

2. Ο αντισυμβαλλόμενος οφείλει να πιστώνει το λο¬ 
γαριασμό που αναφέρεται στο άρθρο 6 παράγραφος 3 
της παρούσας, με κάθε έσοδο που προκύπτει από την 
εκτέλεση των ενεργειών που αποτελούν αντικείμενο της 
παρούσας σύμβασης, ιδίως δε με τους ενδεχόμενους τό¬ 
κους από την τοποθέτηση κάθε ποσού που προέρχεται 
από τη χρηματοδοτική συμμετοχή της Κοινότητας. 

3. Όλα τα ανωτέρω πιστοποιούμενα ποσά αφαιρού- 
νται από το ποσό της χρηματοδοτικής συμμετοχής της 
Κοινότητας. 

Άρθρο 9 

Συμψηφισμός απαιτήσεων 

Οι αμοιβαίες απαιτήσεις των συμβαλλομένων που 
απορρέουν από την παρούσα σύμβαση ή και από προ¬ 
ηγούμενες συμβάσεις δεν δύνανται να συμψηφισθούν με 
άλλες απαιτήσεις μεταξύ των ιδίων συμβαλλομένων. 

Άρθρο 10 

Ρήτρα λύσεως της συμβάσεως 

1. Η παρούσα σύμβαση λύεται αυτοδικαίως, χωρίς απο¬ 
ζημίωση, από το αρμόδιο οργανισμό, εάν ο αντισυμ¬ 
βαλλόμενος δεν τηρήσει μία από τις υποχρεώσεις που 
τον βαρύνουν δυνάμει της παρούσας σύμβασης, αφού 
ο αρμόδιος οργανισμός κοινοποιήσει σχετική όχληση 


με συστημένη επιστολή και απόδειξη παραλαβής και 
παρέλθει άπρακτη προθεσμία ενός μηνός. 

2. Η σύμβαση λύεται από τον αρμόδιο οργανισμό χω¬ 
ρίς προειδοποίηση στις κάτωθι περιπτώσεις. 

α) Εάν ο αντισυμβαλλόμενος δεν δύναται να αποκτή¬ 
σει, εξ υπαιτιότητάς του, μία από τις άδειες ή εγκρίσεις 
που είναι αναγκαίες για την εκτέλεση της σύμβασης. 

β) Εάν ο αντισυμβαλλόμενος έχει διαπράξει σοβαρή 
παράβαση των συμβατικών υποχρεώσεών του, η οποία 
διαπιστώνεται δεόντως από τον αρμόδιο οργανισμό. 

γ) Εάν ο αντισυμβαλλόμενος έχει υποβάλλει ψευδείς 
δηλώσεις, για να λάβει την κοινοτική χρηματοδότηση. 

3. Στις περιπτώσεις των παραγράφων 1 και 2, ο αντι¬ 
συμβαλλόμενος καταπίπτει η εγγύηση του 5% ή η εγ¬ 
γύηση προκαταβολής κατ’ αναλογία του ποσού της 
χρηματοδοτικής συμμετοχής της Κοινότητας που έχει 
καταβληθεί αχρεωστήτως. 

4. Σε περίπτωση καταγγελίας, το οφειλόμενο στον 
αντισυμβαλλόμενο ποσό καθορίζεται βάσει του πραγ¬ 
ματικού κόστους των ενεργειών που έχουν εκτελεσθεί, 
συμπεριλαμβανομένων ή των δαπανών που προέκυψαν 
από εργασίες προπαρασκευαστικές των ενεργειών σύμ¬ 
φωνα με τη σύμβαση, πριν από την καταγγελία, ή των 
εξόδων που προέκυψαν από εργασίες προπαρασκευα¬ 
στικές της προς εκτέλεση ενέργειας, με την επιφύλαξη 
των αποζημιώσεων που οφείλει ο αντισυμβαλλόμενος 
λόγω της καταγγελίας. 

Άρθρο 11 

Φορολογική ρήτρα 

1. Κατ’ εφαρμογή των διατάξεων των άρθρων 3 και 4 
Πρωτοκόλλου περί προνομίων και ασυλιών των Ευρω¬ 
παϊκών Κοινοτήτων, η κοινοτική συνεισφορά απαλλάσ¬ 
σεται από όλους τους δασμούς και φόρους, και ιδίως 
από το φόρο προστιθέμενης αξίας. Για την εφαρμογή 
των άρθρων 3 και 4 του εν λόγω Πρωτοκόλλου, ο αντι¬ 
συμβαλλόμενος συμμορφώνεται προς τις οδηγίες του 
αρμόδιου οργανισμού και της Επιτροπής. 

2. Εάν ο αντισυμβαλλόμενος υποχρεούται στην πλη¬ 
ρωμή του φόρου προστιθέμενης αξίας, το αντίστοιχο 
ποσό δεν είναι επιλέξιμο για την χρηματοδοτική συμ¬ 
μετοχή της Κοινότητας. 

Άρθρο 12 

Διαφορές μεταξύ αντισυμβαλλόμενου και τρίτων 

1. Εάν ο αρμόδιος οργανισμός ζητήσει από τον αντι¬ 
συμβαλλόμενο να κινήσει διοικητική ή δικαστική διαδι¬ 
κασία, σε περίπτωση διαφοράς με τρίτους που προ¬ 
κύπτει από την εκτέλεση της παρούσας σύμβασης, ο 
αντισυμβαλλόμενος υποχρεούται να συμμορφωθεί προς 
τις οδηγίες του αρμόδιου οργανισμού. 

2. Ο αντισυμβαλλόμενος ενημερώνει εγγράφως τον 
αρμόδιο οργανισμό σχετικά με κάθε διοικητική ή δι¬ 
καστική διαδικασία που έχει κινηθεί εναντίον του και 
προέκυψε από την εκτέλεση της παρούσας σύμβασης. 
Τα συμβαλλόμενα μέρη αποφασίζουν από κοινού τις 
ενέργειες στις οποίες θα προβούν. 

Άρθρο 13 

Διατάξεις εφαρμοστέες σε περίπτωση σύγκρουσης 

Σε περίπτωση σύγκρουσης μεταξύ της παρούσας σύμ¬ 
βασης και της πρότασης του αντισυμβαλλομένου, εφαρ¬ 
μόζονται μόνο οι ρήτρες της παρούσας σύμβασης. 

Άρθρο 14 
Δικαιοδοσία 

1. Η παρούσα σύμβαση διέπεται από το Ελληνικό δί¬ 
καιο. 

2. Κάθε διαφορά μεταξύ του αρμόδιου οργανισμού και 
του αντισυμβαλλόμενου ή κάθε αγωγή του ενός των 
συμβαλλόμενων μερών κατά του άλλου, η οποία στη¬ 


ρίζεται στην παρούσα σύμβαση και δεν ρυθμίστηκε με 
φιλικό διακανονισμό μεταξύ των συμβαλλόμενων μερών, 
υποβάλλεται στα δικαστήρια Αθηνών. 

Έγινε στην ΑΘΗΝΑ εις τριπλούν 
στις. 

Για τον αρμόδιο οργανισμό Για τον αντισυμβαλλόμενο 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

ευπο 

Τεύχος 

Περίοδος 

ΕΙΙΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θυτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σά-τοιπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, ίοχ: 210 - 4071010 ίπίοτηοΐ: Ιι«ρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ , Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 ουτο ανά έτος παλαιόπιτας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβτηβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 


Δωρεάν ανάγνωση δημοσιευμάτων τευχους Α από την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: 1ι11ρ://νννννν.β1.ρΓ - 6-πΐ3ίΙ: ννεΙ)πΐ35ΐ6Γ@6ΐ.9Γ 

